Cirro Oo Ka Hadlay Sababta Uu Uga Baaqday Weftiga Madaxweynaha, Farriina U Diray Madaxda Soomaaliya – Geeska Afrika Newspaper | Hargeisa, Somaliland\nCirro Oo Ka Hadlay Sababta Uu Uga Baaqday Weftiga Madaxweynaha, Farriina U Diray Madaxda Soomaaliya\nPublished on Mar 18 2018 // Warar\nHargeysa(Geeska)-Guddoomiyaha xisbiga mucaaradka ah ee Waddani Cabdiraxmaan Cabdilaahi Cirro, ayaa ka hadlay sababta uu uga baaqday codsi uu madaxweyne Muuse ka codsaday in martiqaadka Imaaraadka uu u raaco.\nSida oo kale waxa uu markii ugu horaysay tan iyo intii xiisada siyaasadeed ee dekeda la xidhiidha ka qaraxday geeska Afrika uu ka hadlay dareenkiisa la xidhiidha arrimahaas.\nGuddoomiye Cabdiraxmaan Cirro oo u waramaayay Xamse Cali Bulbul oo ka tirsan HCTV waxa uu ugu horayntii ka hadlay sababata uu uga cudurdaartay codsiga madaxweyne Biixi”Madaxweynuhu waxa uu u yeedhay labada xisbi, waxaanu ka codsaday inay u raacaan safarkiisaas oo sida uu sheegay lagu marti qaaday si deg deg ah, dalka Imaaraadka, madaxweynuu waxa uu ka codsaday labada xisbiba inay raacaan, haa yeeshee anigu waan ka cudur daartay laba sababood awgood, ta hore waxa weeye kulamadii hore ee ka dhacay Imaaraadka qayb kamaan ahayn xisbiguna kama uu ahayn, sababta labaadna waxa ay ahayd wakhtiga uu ii sheegayay madaxweynuhu oo saacado yari ay u dhaxeeyeen oo aanay ii suurto galin inaan xisbigaygii la tashado.”\nGudoomiye Ciro oo u jawaabyay Somaliya waxa uu yidhi”xisbigu mowqif cad ayuu ka taagan yahay, qaranimada Somaliland iyo midnimada shacabkeeda iyo mid ahaanshaha dhulkeeda intaba,si buuxda ayuu u taageersan yahay, waxaanu taageersan yahay awooda uu dastuurku siiyay xukuumada inay heshiis gali karto,ama wadan kale la gali karto ama shirkadaba, waxa kale oo aanu sheegaynaa qolada Somaliya in Somaliland ay tahay qaran madax banaan oo qaranimadiisana qaatay 1960-kii, 26 June oo qaran buuxa ahaa hasa yeeshee qaranimadiisii u sadqeeyay midnimada Somaliya iyo in la helo shan Soomaaliyeed, Somaliland cidina qori caaradii kumay gayn Xamar maantana suurto gal maaha inay cidi qasab ku gayso, ama khasab ay Somaliya kaga dhigto.Xukuumadu heshiisyada ay gasho iyo talaabooyinka ay qaado xisbi mucaarad ah ayaanu nahay rayi ka duwan ayaanu ka qabi karnaa, Somaliya ayaa ka hadashay macnaheedu ma xalaalaynaayo wixii madmadow ah ee ay xukuumadu leedahay, mawqifka uu xisbigu iska taagay waa uu cadeeyay in dadka loo soo bandhigo si daahfuran heshiisyada ay gashay xukuumadu.”\nWaxa uu dhaliilay guddoomiyaha xisbiga mucaaradka ah ee Waddani hesiiyada Imaaraadka ay la galeen xukuumadii kala danbeeyay ee xisbiga Kulmiye”Heshiisyadii ay gashay xukuumadu ee uu ka mid ahaa saldhigu, barigii hore waxa la yidhi Siilaanyo ayaa saxeexay, hadana waxa la leeyahay Muuse ayaa saxeexaya, imisa jeer ayaa la saxeexayaa bahalka, waxaanu qabnaa guud ahaanba saldhig loogama baahna Somaliland, biyihii uu Imaaraadku balan qaaday ayuu shacbigu u baahan yahay, waxaanu qabnaa in saldhigyadaasi ay keeni karaan in dawlado kale oo gobalka ahi ay colaadi ina dhex marto, oo Somaliland ay noqoto meel lagu tartamo oo dawlado shisheeye ay ku tartamaan, mawqifkii xisbigu uu ka qaatay ayuu ka taagan yahay labada arimoodba, heshiiska dekeda iyo heshiiska saldhigaba”


Cafis Madaxweyne oo loo fidiyay in ka badan Sadex Boqol oo Maxaabiis ah | Allbanaadir.com\nHome NEWS Cafis Madaxweyne oo loo fidiyay in ka badan Sadex Boqol oo Maxaabiis...\nCafis Madaxweyne oo loo fidiyay in ka badan Sadex Boqol oo Maxaabiis ah\nMadaxweynaha maamulka Somaliland Mudane Muuse Biixi Cabdi ayaa wareegto uu soo saaray cafis Madaxweyne ugu fidiyay in ka badan 300- oo Maxaabiis dambiyo kala duwan galay, kuwaa oo ku xiran xabsiyo kala duwan oo kuyaala deegaanada Somaliland.\nWareegtada uu soo saaray Madaxweynaha Somaliland ayaa lagu sheegay in munaasabada 18-ka May owgeyd cafis Madaxweyne ugu fidiyay Maxaabiista dambiyada fudud galay oo gaaraya 365 Maxbuus.\nHalkan ka Akhriso Wareegtada cafiska Madaxweyne\nMadaxweynaha Somaliland, Mudane Muuse Biixi Cabdi waxa uu wareegto madaxweyne oo summadeedu tahay JSL/XM/WM/222-509/052020, Cafis Guud u fidiyo, Xuska Maalinta 18-ka May darteed, Maxaabiista dembiyada fudud ku xukuman ee xabsiyada dalka ku xidhan.\nIn laga bilaabo taariikhda maanta aan Cafis Guud u fidiyo, Xuska Maalinta 18-ka May darteed, Maxaabiista dembiyada fudud ku xukuman ee xabsiyada dalka ku xidhan, oo tiradoodu dhan tahay 365 (Saddex Boqol iyo Shan iyo Lixdan) maxbuus. Cafiskani saamayn kuma laha xuquuqda madaniga ah iyo raadka ciqaabeed ee ka dhalanaysa dembiyadda ay ku xukunnaayeen, sida ku xusan qodobka 92 ee Xeerka Ciqaabta Guud. Waxa cafiskan fulinaya Xafiiska Xeer Ilaaliyaha Guud ee Qaranka, iyada oo la raacayo liiska Maxaabiista.\nPrevious articleSaid Mohamud: U.S. aid needed to save Somalia\nNext articleMadaxweyne Trump oo isticmaalay Daawo marar badan ay ka digeen dhaqaatiirta


Pentagon 'fairly certain' North Korea has coronavirus cases | TheHill\nBy Ellen Mitchell - 03/13/20 03:50 PM EDT\nNorth Korea's military recently launched three short-range projectiles off its eastern coast, South Korea's military reported Monday.\nA day later, North Korean state media said leader Kim Jong Un Kim Jong UnRussian diplomats leave North Korea by handcar due to coronavirus restrictions Unholy war: The few evangelicals who stood up to Trump Trump offered North Korea's Kim a ride home on Air Force One: report MORE oversaw a live-fire artillery exercise, the second in a week.\nTags Pyongyang North Korea South Korea China Kim Jong Un Coronavirus


Ra’iisal wasaaraha Soomaaliya oo Xafiiskiisa ku soo dhoweeyay Guddoonka Gollaha Shacabka ee BFS+Sawirro – Radio Muqdisho\nRa’iisul wasaaraha Soomaaliya Mudane Xasan Cali Khayre ayaa xafiiskiisa kusoo dhoweeyey Guddoonka Golaha shacabka Baarlamaanka Federaalka Soomaaliya.\nMudane Xasan Cali Kheyre ayaa Guddoomiyaha cusub ee Golaha Shacabka Maxamed Mursal Sheikh C/raxmaan,Guddoomiye ku-xigeenka koowaad ee Golaha Shacabka C/wali Ibraahim Sheikh Muudeey iyo Guddoomiye ku-xigeenka Labaad Mahad Cabdalla Cawad waxay ku balameen in la dardar geliyo wada shaqaynta Xukuumadda iyo Golaha shacabka ee Baarlamaanka Federaalka Soomaaliya.\nShirka Gollaha Wasiiradda oo looga hadlay Xaaladda fatahaada ee wabiyadda Jubba iyo Shabell iyo Ansixinta Hab-Maamuuska xeer lagu aas aasay Midowga Baarlamaanka Africa.


Sunday October 13, 2013 - 01:33:15\nSadex cayaartoy oo ka tirsan horyaalka heerka 3-aad ee dalka Soomaaliya ayaa labaka mida la ganaaxay midkiiba hal cayaar in uu ka maqnaan doono, halka cayaaryahanka kalana laba cayaarood laga ganaaxay kaddib markii ay galeen qaladaad ka dhan ah xeerka kubada cagta intii ay socotay cayaar tirsigeedu ahaa 61 oo dhex martay naadiyada kala ah Raadsan iyo Bariga dhexe 6-dii bikshan October.\nHadaba guddiga aadaabta iyo Dishibiliinka ee xiriirka Soomaaliyeed ee kubada cagta oo shir isugu yimid xarunta xiriirka ayaa ku dhawaaqay go’aanka sadexdan cayaaryahan lagu saaray ciqaabta.\nHadaba markii guddiga aadaabta iyo Dishibiliinku uu arkay warbixinadii ay soo gudbiyeen garsooraha iyo xeer ilaaliyihii cayaartaas, isla markaana uu guddigu cuskaday qodobada 34-aad farqadiisa (E), 36-aad iyo 37-aad ee xeerka horyaalka waxaa uu guddigu qaatay go’aankan hoos ku cad.\nCayaaryahan Abuukar Cilmi Xasan oo xirta nambarka 1-aad kana tirsan naadiga Raadsan waxaa laga ganaaxay halka cayaar ee ugusoo horeysa naadigiisa, halka Cayaaryahan Maxamed Haashim Axmed oo nambarka 5-aad u xirta isla naadiga Raadsan isna la ganaaxay laba cayaarood. Sidoo kale cayaaryahan Xaamid Cali Madoore oo nambarka 16-aad u xirta naadiga Bariga Dhexe waxaa isna la ganaaxay hal cayaar oo ah tan ugusoo horeysa kooxdiisa.\nCayaaryahanadan ayaa intii ay socotay cayaar dhex martay labada naadi taariikhda aan kor kusoo xusnay waxaa ay ku keceen falal anshax darro ku ah xeerka tartanka isla markaana lidi ku ah qawaaniinta kubada cagta ee caalamiga ah, iyadoo qodobada xeerka tartanka loo cuskadayna waxaa la saaray ganaax-yada oo u kala culus hadba sida dambiyadii ay galeen ay u kala cuslaayeen.\nDigreetada ganaaxa lagu saaray cayaaryahanadan oo soo baxday 12-kii bishan ayaa waxaa ku saxiixnaa kaaliyaha xoghayaha guud ee xiriirka Soomaaliyeed ee kubada cagta Xasan Maxamed Maxamuud (Xasan Farey)\nBy Cumar Ibraahim Cabdi Salaan\nSomali Footballl Federation Media department


Maxkamada Ciidamada oo xukun ku ridey mas'uul ka tirsanaa Maamulka Gobolka Banaadir - Jowhar Somali news Leader\nHome News Maxkamada Ciidamada oo xukun ku ridey mas’uul ka tirsanaa Maamulka Gobolka Banaadir\nMaxkamada Ciidamada oo xukun ku ridey mas’uul ka tirsanaa Maamulka Gobolka Banaadir\nMaxkamadda Darajada 1aad ee Ciidamada Qalabka Sida ee Soomaaliya ayaa waxaa ay xukun ku ridey Nuur Cali Axmad (Mahad Alle) oo ahaa kusimaha Agaasimaha Shaqadda Gobalka Banaadir iyadoo ku xukuntay 3 sano oo xabsi ciidan ah.\nHay’adaha ammaanka Dowladda waxa ay waqti fog gacan ku hayeen Xubno loo qabtay Qaraxii ka dhacay Aqalka Dowladda Hoose ee Xamar iyo shaqsiyaad ay la xiriiriyeen Al-Shabaab, waxaana ku socotay baaritaano.\nWaxayna Laamaha Ammaanka hore u sheegeen in tiro dad ah loo xirey qarixii ka dhex dhacay Xarunta Maamulka Gobolka Banaadir ee lagu diley dad uu kamid ahaa Guddoomiyihii Gobolka Banaadir Eng Cabdiraxmaan Yariisow .


MUQDISHO, Soomaaliya - Militariga Uganada ayaa sheegay in 281 Askari oo u dhashay dalkaasi, kana kamid ahaa Howlgalka nabad ilaalinta Midowga Africa ee AMISOM ay kala soo baxeen Soomaaliya.\nTallaabadan ayaa la shaaciyay Arbacadii, iyadoo ay qeyb ka tahay qorshaha QM ee looga soo saarayo ciidamada AMISOM, kaasi oo dhamaadka bishan lagu qaadayo 1,000 Askari.\nIstaraatiijiyada ka bixitaanka AMISOM ee dalka Soomaaliya ayaa noqon doono mid tartiib-tartiib ah, oo marba qeyb la qaadayo Askarta, iyadoo meelaha ay ka baxayaan lagu wareejinayo ciidamada dowladda Federaalka Soomaaliya.\nXilligan waxaa Soomaaliya ku sugan [20,000] oo Askari oo u kala dhashay Uganda, Burundi, Kenya, Ethiopia iyo Jabuuti, waxaana ay joogaan wadanka tan iyo 2007, mudo 10 sano ah ayay la dagaalamayeen Kooxda Al Shabaab.\nUganda waa dalkii ugu horeeyay oo ciidamadiisu yimaadaan Soomaaliya sanadkii 2007, waxaana ay gaarayaan Askartiisa qeybta ka ah AMISOM 6,000 oo Askari oo ka howlgalaya gobollada Banaadir iyo Shabeellooyinka.\nCiidamada AMISOM ayaa gacanta ku haya dhul ballaaran Koonfurta iyo bartmaha dalka Soomaaliya, waana awoodda kaliya ee ka difaacaysa dowladda Federaalka weerarada Al Shabaab, kana saartay deegaano badan oo Muqdisho kamid tahay.\nDhaqaalaha Howlgalka AMISOM waxaa bixiya Midowga Yurub, iyadoo sidoo kale ay taageerto QM, waxaana mudooyinkii dambe laga yareeyay ciidamada lacagta mushaar, kadib markii EU ay dhintay miisaaniyadda.\nWaxaa kaloo hareeyay taliyaasha AMISOM musuq-maasuq ay ku sameeyeen shidaalka, cuntada iyo gunooyinka ciidamada loogu tala-galay, taasina ay dhaawacday sumcadda howgalka.\nDowladda Federaalka Soomaaliya oo kaashanaysa Saaxiibadeeda beesha caalamka ayaa wado hadda qorshooyin ay ku dhisayso ciidamadeeda, si ay mas'uuliyada amniga ugala wareegaan AMISOM.\nMareykanka ayaa kordhiyay Askarta ka joogta Soomaaliya oo tiradoodu gaarsiiyay 500 kuwaasi oo ciidamada dowladda Federaalka iyo AMISOM ka gacan siiya fulinta weerarada gaarka ah iyo dhinac sirdoonka.\nLaakiin, in laga adkaado Al Shabaab ma noqon doonto howl sahlan.


Maxay tahay sababta isbadalka cimilada ay u saameyso dumarka in ka badan ragga? - BBC News Somali\nMaxay tahay sababta isbadalka cimilada ay u saameyso dumarka in ka badan ragga?\n8 Maarso 2018\nImage caption In ka badan boqolkiiba 70% dadkii ay barakiciyeen fatahaadihii Pakistan 2010 waxa ay ahaayeen haween iyo caruur\nHaweenka ayay saamayn ka badan midda rag ay ku yeelataa isbadalka cimilada, sida ku cad daraasad la soo saaray.\nTirada ay soo saartay Qaramada Midoobay ayaa muujinaysa in 80% dadka ku barakacay isbadalka cimilada ay haween yihiin.\nDoorkooda asaasiga ah ee ku aadan xirfadooda quudinta ayaa ka dhigtay kuwa u nugul marka ay abaaraha iyo fatahaadaha ay dhacaan.\nHeshiiskii isbadalka cimilada ee Paris ayaa waxa ku jiray qodob gaar ah oo ku aadan sare u qaadida haweenka , iyada oo la ogaaday in ay yihiin cidda ay sida ba'an u saamaysay.\nBartamaha Afrika oo dhawaan Harada Chad 90% ay gurtay ayaa waxa ay halista ugu badan ku yeelatay dadka reer miiga ah.\nImage caption Malaayiin qof oo ku nool Nigeria, Cameroon, Chad, Niger iyo Jamhuuriyada Afrikada dhexe ayaa ku tiirsan harada Chad\nIyada oo Harada ay gurtay ayaa waxa ay haweenka ku qasbanaadeen in ay meel dhaadheer u lugeeyaan oo ay biyo u raadiyaan.\n"Xilliga jiilaalka ragga waxa ay aadaan magaalooyiinka... taasi oo ka dhigtay in haweenka ay dhowraan daryeelka bulshada," waxaa sidaasi sheegay Hindou Oumarou Ibrahim, oo ah isku dubaridaha hay'ad arrimaha haweenka ka shaqaysa dalka Chad.\nSoomaaliya oo xagga hore ka gashay dalalka hawadooda wasaqaysantahay\nShiinaha: way naga go'an tahay wax ka qabashada cimilada\nIbrahim ayaa taxanaha 100 dumar ee BBC u sheegay in iyada oo abaarta ay daba dheeraatay in haweenka ay aad us haqaynayaan si ay u quudiyaan oo ay u daryeelaan qoysaskooda iyaga oo aan wax taageero ah helin..\nDhibaato caalami ah\nMa aha oo kali ah haweenka ku nool meelaha magaalooyiinka ka fogfog cidda ay saamayn ku yeelatay arrintan , balse guud ahaan caalamka haweenka ayay u badan tahay in ay saamayso saboolnimada, waxa ayna leeyihiin awood ka yar mida ragga marka ay timaado dhaqaalaha iyo bulsha ahaan.\nWaxa ay arrintan haweenka ka dhigtay kuwa ay ku adagtahay in ay ka soo kabtaan musiibooyiinka saameeya kaabayaasha dhaqaalaha , shaqooyiinka iyo guriyaynta.\nKa dib duufaantii Hurricane Katrina ee 2005, Haweenka madowga ah ee Mareykanka ayaa ka mid ahaa dadka saamaynta ugu ba'an ay ku yeesheen fatahaadii ku dhuftay Louisiana.


DFS oo Madaxda IMF u faah faahisay kasoo kabashada saameynta dhaqaale ee COVID-19 – Radio Dalsan FM 91.5 MHz | Warar Sugan | Somalia News\nWasiirka Wasaaradda Maaliyadda Xukuumadda Federaalka Soomaaliya ee xilgaarsiinta Cabdiraxmaan Duceele Beyle ayaa mar kale ka qeyb galay Shirka Madaxda IMF iyo Wasiirrada Maaliyadda ee Dalalka Afrika.\nShirkaan oo ku qabsoomay aalada foggaan araga ah ee ZOOM-ka ayaa waxaa diirada lagu saaray sare u qaadidda Dakhliga gudaha iyo ka soo kabashada saameynta dhaqaalaha Cudurka halista ah ee COVID-19 oo saameyn xoogan ku yeeshay Caalamka.\nWasiir Beyle oo Qoraal soo saaray ayaa waxaa uu ku sheegay in Madaxda ka qeyb galay Shirka uu faah faahin ka siiyay siyaasadda Dowladda ee ka soo kabashada saameynta dhaqaalaha COVID-19 iyo go’aan ka joogtada ah ee sare u qaadidda Dakhliga gudaha oo ah SHA ugu weyn dhaqaalaha Soomaaliya.\n“Waxa aan markale goobjoog ka ahaa, kulanka Madaxda IMF iyo Wasiirrada Maaliyadda Dalalka Afrika, Aniga oo matalaya Soomaaliya, waxa aan faah-faahiyay siyaasadda Dowladda ee ka soo kabashada saameynta dhaqaalaha COVID-19”ayuu yiri Wasiir Beyle.\nWuxuu intaaas kusii daray Wasiirka Wasaaradda Maaliyadda Xukuumadda xilgaarsiinta “Hanaanka dib-u-habeynta iyo hufnaanta Maaliyadda Soomaaliya waa go’aan loo dhan yahay oo Soomaaliya gaarsiinaya isku-filnaan, haddii aan ku sii soconno WADDADA aan hadda saarannahay”.\nWasiir Beyle ayaa marar horey ka qeyb galay shirar looga hadlaayay dib-u-habeynta dhaqaalaha dalka oo ay ku jirto saameynta uu ku yeeshay Cudurka halista ah ee COVID-19, waxaana shirarkaas goobjoog ka ahaa Madaxda IMF iyo Wasiirrada Maaliyadda ee Dalalka Afrika.


Daawo qasriga cusub ee loo dhisay madaxweynaha cusub ee dalka Turkiga, Recep Tayyip Erdogan | Somaliland Hargeisa City\nDaawo qasriga cusub ee loo dhisay madaxweynaha cusub ee dalka Turkiga, Recep Tayyip Erdogan\n31 October, 2014 — somaliland1991\nmadaxweynaha cusub ee dalka Turkiga, Recep Tayyip Erdogan\ncusub ee loo dhisay madaxweynaha cusub ee dalka Turkiga, Recep Tayyip Erdogan oo horaantii bishii Ogos 2014, ku guulaystay madaxtinimada dalka Turkiga. Erdogan ayaa taariikhda ku galay, in uu noqdo madaxweynihii ugu horreeyey ee shacabka dalka Turkigu si toosa u soo doortaan. Madaxweynihii isaga ka horreeyey, ee Abdula Gûl,waxaa soo doortay xildhibaanada aqalka wakiilada ee Turkiga. Qasrigan cusub ee loo dhisay madaxweynaha cusub ee dalka Turkiga Recep Tayyip Erdogan ayaa waxaa ku baxay aduun dhan 350 miljan oo dollar. Waxaana qasrigan laga dhisay caasimadda dalka Turkiga ee Ankara. Furitaanka qasrigan oo lagu soo beegay maalintii aasaaskii dalka Turkiga casriga, oo ahayd 1923 . maalintii uu hogaamiyihii, Mustafa Kemal Ataturk grundade 1923. aasaasay Turkiga casriga oo gudhig uga dhigay dalkiisa in uu noqdo dal culmaani ah.\nWaxa Qasrigu ku fadhiyaa baaxad dhan,ama uu isku wareeg dhan yahay 200 000 mitir isku weer. Waxanu ka kooban yahay 1000 qol.\nQasriga madaxtooyada dalka Turkiga ayaa waxaa laga dheena kaaraa xadeerada dalka Turkiga, iyo xadaaradda ay u leeyihiin xaga dhisida dhismayaal qurux leh, waxaa kale oo dhisamahani iftiiminayaa awoodii dalka Turkigu uu mar dunnida ku lahaa oo dib u soo noqonaysa.\nDalka Turkiga ayaa 12 sanno ee danbeeyey, uu xukunka hayey, madaxweynaha cusub ee dalka Turkiga, Recep Tayyip Erdogan, waxa uu gaadhsiiyey heer aad u sareeya dalka Turkiga, hadday noqoto xaga, siyaasadda adduunka, dhaqaalaha, ganacsiga, difaaca, waxbarashada iyo caafimaadka.\nTurkigu waxa uu xubin ka yahay , gaashaan buurta Nato, waana dalka ugu awooda badan xaga ciidamadda Nato. 48 000 kun oo ciidan ayaakaga jira Turkiga Nato.\nQasriga cusub ee loo dhisay madaxweynaha cusub ee dalka Turkiga, Recep Tayyip Erdogan oo horaantii bishii Ogos 2014, ku guulaystay madaxtinimada dalka Turkiga. Erdogan ayaa taariikhda ku galay, in uu noqdo madaxweynihii ugu horreeyey ee shacabka dalka Turkigu si toosa u soo doortaan. Madaxweynihii isaga ka horreeyey, ee Abdula Gûl,waxaa soo doortay xildhibaanada aqalka wakiilada ee Turkiga. Qasrigan cusub ee loo dhisay madaxweynaha cusub ee dalka Turkiga Recep Tayyip Erdogan ayaa waxaa ku baxay aduun dhan 350 miljan oo dollar. Waxaana qasrigan laga dhisay caasimadda dalka Turkiga ee Ankara. Furitaanka qasrigan oo lagu soo beegay maalintii aasaaskii dalka Turkiga casriga, oo ahayd 1923 . maalintii uu hogaamiyihii, Mustafa Kemal Ataturk grundade 1923. aasaasay Turkiga casriga oo gudhig uga dhigay dalkiisa in uu noqdo dal culmaani ah.\nWaxa uu isku wareeg dahn yahay 200 000 mitir isku weer. Waxanu ka kooban yahay 1000 qol.\nTurkish Presidential residence to change after 91 years.\nS. Cadnaan Xaaji Ismaaciil\n« Xukumadda dalka Sweden oo ictiraaftay Falastiin\nJoornaal ka soo baxa dalka Sweden oo la yidhaadho Världen (The World) maqaal ku soo qoray u dhignaa Somaliland önskar svenskt erkännande, ” Somaliland oo doonaysa in Dawladda Iswedhishku aqoontsato” »


Waqti loogu talagalay Xilliga Jiilaalka ee Dabagalka Istaraatiijiyadaada Suuqgeynta | Martech Zone\nMarwalba mar, waa muhiim inaad dib u eegto istiraatiijiyadda suuqgeyntaada. Dabeecadaha macaamiisha ayaa isbadalaya waqtiga, istaraatiijiyadaha qofka kula tartamaya ayaa is badalaya waqti kadib, iyo aaladaha suuq geynta ee dhijitaalka ah ayaa isbadalaya waqtiga.\nGuga ayaa halkan yaal, oo hadda waa waqtigii ugu habboonaa ee loogu talagalay noocyada inay dib u cusbooneysiiyaan dadaalkooda suuq-geynta dijitaalka ah. Marka, sidee baayacmushtariyaashu uga takhalusaan qulqulatooyinka istiraatiijiyadooda suuqgeynta? Xogta cusub ee MDG, akhristayaashu waxay ku baran doonaan taatikada duugga ah ee daallan ee la tuurayo guga, iyo farsamooyinka cusub ee suuq-geynta ah ayaa ka caawin doona inay kobciyaan ganacsiyadooda xilliyada soo socda.\nTani ma ahan ogeysiiskii ugu horreeyay ee aan arko in Youtube uu mar kale u soo baxayo kanaal suuq-geyn cajiib ah u leh shirkadaha. Marka laga reebo inuu yahay mashiinka raadinta labaad ee ugu weyn, saameynta muuqaalka fiidiyowga badanaa ganacsiyada ma ogaadaan. Shakhsiyan, waan ogahay inaan sidoo kale ka maqanahay istiraatiijiyad fiidiyoow ah. Way soo socotaa, in kastoo, aan ballan qaadayo! Fiidiyowgu wuxuu si fudud uga mid yahay maalgashiyadaas aad rabto inaad hubiso inaad si wanaagsan u shaqeyneyso - laga bilaabo maqalka, illaa iftiinka, wax soo saarka fiidiyowga, iyo waxyaabaha ku jira… dhammaantood waxay u baahan yihiin inay si wanaagsan isugu yimaadaan si ay u koraan dhagaystayaashaas oo ay u helaan saamiga suuqa.\nXayeysiinta MDG Nadiifinta Guga ee loogu talagalay Suuqleyda Dijital ah: 4 Waxyaabo Calan Walba Ay Yihiin Inay Hada Sameeyaan Faahfaahin ka bixinayaa afar shey oo ay tahay inay Suuqyayaashu dib u qiimeeyaan maadaama gu’gu soo socdo.\nWaa kuwee baraha bulshada suuqleydu waa inay ku mashquulsan yihiin - 73% dadka waaweyn ee Mareykanka ah waxay isticmaalaan Youtube, halka 68% kaliya ay isticmaalaan Facebook\nMuhiimadda nadiifinta xogta iyo hubinta si sax ah - 75% macaamiisha ayaa aaminsan in shirkadaha badankood aysan ula dhaqmin si xasaasi ah xogta shakhsiga ah\nmaxaad xawaaraha xamuulka mobile waa mudnaanta koowaad - 53% booqdayaasha barta mobilada ayaa ka tagaya bog qaadanaya in ka badan saddex ilbiriqsi\nWaa maxay sababta ay suuqyadu u wada socdaan Suuq geynta - Kaliya 31% suuqleyda ayaa adeegsanaya sifeynta inta badan / dhammaan ololahooda\nSubaxaan waxaan ku soo toosay ilaa 4 inji oo baraf ah… markaa gurigeyga ayaan iska joogay oo waxaan ku dhex maray mid kasta oo ka mid ah macaamiisheyda si aan u hubiyo in aan dhamaanteen u dhaqaaqeyno jihada saxda ah. Waxaan kugula talin lahaa inaad sidiisa oo kale sameyso!\nTags: nadaafada xogtaData SecurityFacebookinfographicu gaar ahaanshaha suuqgeyntaxayeysiis mdgxawaaraha xamuulka mobilexawaaraha bogga boggaxawaaraha mobiladasaamiga suuqa warbaahinta bulshadagugayoutube


Warshad hogaaminaysay Guangdong > digaag ledh > SP-F310A-36P, 75W\nShiinaha digaag ledh SP-F310A-36P, 75W dhoofiyayaasha\nHalkan waxaa laga soo xigtey digaag ledh SP-F310A-36P, 75W soo-saarayaasha at Guzhen Town, Zhongshan City, Gobolka Guangdong, China\nSoo saaraha digaag ledh SP-F310A-36P, 75W laga bilaabo Guzhen Town, Zhongshan City, Gobolka Guangdong, Shiinaha\nSoo saaraha digaag ledh SP-F310A-36P, 75W Shiinaha Guangdong.\nShiinaha Shiinaha GuangDong digaag ledh SP-F310A-36P, 75W soo saarayaasha iyo halkan ku qoran waxaa ka soo baxa iftiinka karnar.\nKooxdan waxaa ka mid ah: digaag ledh SP-F310A-36P, 75W\nHalkan waxaa laga soo xigtey digaag ledh SP-F310A-36P, 75W\nAlaabooyinka loogu talagalay digaag ledh SP-F310A-36P, 75W\nShiinaha digaag ledh SP-F310A-36P, 75W macmacaanka\nZhongshan digaag ledh SP-F310A-36P, 75W dhoofiyayaasha\nZhongshan digaag ledh SP-F310A-36P, 75W macmacaanka\nZhongshan digaag ledh SP-F310A-36P, 75W alaab-qeybiyeyaasha iyo nalalka LED, nalalka, nalalka LED, nalalka laydhka, nalalka LED, LED farshaxan, iftiinka fasaxa, laydhka waddooyinka, nalalka saqafka, laydhka laydhka, nalalka laydhka iwm. , Iftiinka daadka, LED nalalka LED, nalalka jilicsan ee jilibka, iftiinka iftiinka iftiinka, iftiinka korontada dhalada, iftiinka iftiinka iftiinka, LED tube neon, iftiinka iftiinka dhulka hoostiisa, iftiinka iftiinka\nGuangDong digaag ledh SP-F310A-36P, 75W alaab-qeybiyeyaasha iyo nalalka LED, nalalka, nalalka LED, nalalka laydhka, nalalka LED, LED farshaxan, iftiinka fasaxa, laydhka waddooyinka, nalalka saqafka, laydhka laydhka, nalalka laydhka iwm. , Iftiinka daadka, LED nalalka LED, nalalka jilicsan ee jilibka, iftiinka iftiinka iftiinka, iftiinka korontada dhalada, iftiinka iftiinka iftiinka, LED tube neon, iftiinka iftiinka dhulka hoostiisa, iftiinka iftiinka\nGuzheng Town digaag ledh SP-F310A-36P, 75W alaab-qeybiyeyaasha iyo nalalka LED, nalalka, nalalka LED, nalalka laydhka, nalalka LED, LED farshaxan, iftiinka fasaxa, laydhka waddooyinka, nalalka saqafka, laydhka laydhka, nalalka laydhka iwm. , Iftiinka daadka, LED nalalka LED, nalalka jilicsan ee jilibka, iftiinka iftiinka iftiinka, iftiinka korontada dhalada, iftiinka iftiinka iftiinka, LED tube neon, iftiinka iftiinka dhulka hoostiisa, iftiinka iftiinka


Tacsi Tiiraanyo Leh : Caaqil Siciid Saalax Ismaaciil oo ku geeriyooday magaalada Dubai - BAARGAAL.NET\nTacsi Tiiraanyo Leh : Caaqil Siciid Saalax Ismaaciil oo ku geeriyooday magaalada Dubai\n✔ Admin on February 16, 2016\nwaxaa Magaalada Dubai ee dalka isutaga imaaraadka carabta cisbataal ku yaala ku Geeriyooday Allah ha unaxariistee Caaqil siciid saalax ismaaciil oo kamid ahaa oday dhaqameedyada ama nabadoonada sida weyn looga jeclaa oo looga tixgalin jiray Deegaanada Puntland iyo soomaaliya.\nAlaha u naxaristee Caaqilku wuxuu caan ku ahaa isku xirka bulshada Degaanka, ka shaqaynta Nabada asagoo ka mid ahaa Asaasayaashii iyo hormuudkii dhidibada utaagay Dowladda Puntland Waxaana wakhti iyo Dhaqaalaba uu ku bixiyay sidii loo helilahaa horumar iyo nabad ka hirgasha dhamaan gobolada Puntland iyo guud ahaan Somaliya.\nDhamaan Maamulka iyo shaqaaalaha Shabakada Baargaal.net waxay tacsi tiiraanyo leh halkan uga dirayaan guud ahaan bulshada Soomaaliyeed gaar ahaan qooyskii, ehelkii, qaraabadii iyo xigtadii Alle ha unaxariistee Marxuum Siciid saalax ismaaciil waxaan Allah uga baryaynaa marxuumka in uu naxariistii janno ka waraabiyo, qooyskii uu ka baxayna samir iyo iimaan kasiiyo Aaamiin aamiin aamiin . Inaa Lilaahi Wa innaa Ilayhi Raajicuun.\nWaxaa na soo gaaraaya dhambaalo badan oo tacsi ka diraayaa geeridii ku timaadaay Allaha unaxariistee Siciid saalax ismaaciil , marka fadlan waxaan noogu soo diri kartaa dhanbaalkaaga :\nInaa Lilaahi Wa innaa Ilayhi Raajicuun.


Iska iibi Bitcoin oo ku Badalo Wax kale adoo adeegsanaaya Kiishadda Oonleenka ah ee Paytm | Paxful\nIska iibi Bitcoin oo ku Badalo Wax kale adoo adeegsanaaya Kiishadda Oonleenka ah ee Paytm\nSida Loogu iibiyo Bitcoin barta Paxful\nHadda way fududahay inaad Bitcoin ku iibiso Paxful adoo iibiye ah. Waxaad xaq u tahay inaad degsato qiimayaashaada gaarka ah iyo sidoo kale raaxada in ka badan 300 oo qaab oo toos lagacta Bitcoin uga iibin karto dad ka badan 3 milyan aduunka oo dhan. Aaladeena ayaa aad u fududaynaysa in isticmaalayaasha biloowga ah iyo kuwa muddada joogay ay si iskumid ah uga faa'iidaystaan.\nSi aad degdeg ugu iibiso Bitcoin, furo ciwaanka Paxful ama gal bartaada horay u jirtay. Markaad gasho, keliya raac tilmaamahaan:\nDegso shuruudahaaga – Dooro qaabka aad rabto ee lacag bixinta iyo cadadka ugu badan ee Bitcoin ka aad doonayso inaad iibiso. Waxaad sidoo kale sheegi kartaa meesha iyo nooca lacagta aad rabto. Markaad sidaas yeesho, guji Raadi Yaboohyada. Waxaad arki doontaa liiska yaboohyada ku quseeya oo aad mid ka dooran karto.\nAkhri Yaboohyada – Kahor intaadan dooran Yabooh, xaqiiji inaad akhrido dhammaan xogta muhiimka ee ku saabsan iibsadaha, ayna ku jiraan laakiin aan ku koobnayn magaca, sumcada, heerka xaqiijinta, iyo qiimaha halkii Bitcoin uu kaa siinaayo. Markaad hesho yaboohyo ku habboon, guji Iibi. Wali ma furayso ganacsi wali, laakiin waxay kugu hagaysaa shuruudaha yabooha iyo xeerarka uu dajiyay iibsaduhu.\nBiloow ganacsiga – Haddii aad ku qanacday shuruudaha iibsadaha, geli cadadka aad doonayso inaad ka iibiso kadibna guji Hadda Iibi. Tani waxay furaysaa wada sheekaysi aad layf ula galayso waxayna Bitcoin kaagagelinaysaa qaybta kala iibsiga. Si taxadar leh u akhri tilmaamaha lagu siiyay, oo raac. Markuu iibsadahaagu dhankiisa ganacsiga ka dhameeyo aadna hesho lacagta, waad fasixi kartaa Bitcoin ka. Waxaad soo degsan kartaa risiidka muuqda kadib ganacsiga.\nFalcelin reeb –Kadib markaad si guul leh u iibiso Bitcoin kaaga, ha ilaawin inaad qofka aad la ganacsatay siiso falcelin. Tani waxay muhiim u tahay aaladeena ayadoo naga caawisa inaan dhisno sumcada isticmaalaha.\nWixii xog dheeraad ah, daawo tusmada muuqaal faahfaahsan oo ku aadan sida Bitcoin loogu iibsho si degdeg ah. Waxaad sidoo kale abuuri kartaa yabooh aad ku iibinayso Bitcoin adoo raacaaya tusmadeena ku aadan yabooh ku abuurida gudaha Paxful.\nSuuqa wax kala iibsiga isticmaalayaasha dhexdooda ee Paxful ayaa fudud in la isticmaalo, oo uu amaankiisa sugaayo dadaal, lagana geli karo daafaha caalamka. Biloow ganacsiga isla Maanta!


War Deg Deg ah “Masuul ka tirsan dowladda Soomaaliya oo caawa lagu dilay Magaalada Muqdisho!! | WEEJIDOW\n« War deg deg ah: Dagaal Culus oo Ka dhacay Duleedka Garbahaareey EE gobolka GEDO\nDhageyso: Madaxweynaha Koonfur galbeed oo soo dhaweeyey xayiraadii laga saarey Roobow »\nWar Deg Deg ah “Masuul ka tirsan dowladda Soomaaliya oo caawa lagu dilay Magaalada Muqdisho!!\nWararka naga soo gaaraya degmada Dayniile ee Gobalka Banaadir ayaa sheegaya in ee Rag hubeysan ay gudaha degmadaas ku khaarijiyeen mid ka mid ah Masuuliyiinta Degmada Dayniile ee Gobalka Banaadir .\nMasuulka la dilay ayaa ahaa Gudoomiye Waaxeed waxaana lagu magacabaa Cali Cusmaan Waheleiye (Cali Jacayl) Waxuuna ahaa Gudoomiyaha Waaxda Oodwayne ee Degmada dayniile Waxaana lagu dilay Xafiiskiisa hortiisa waxaana la sheegay in laga qaatay Biskoolad uu watay.\nCiidamada Amaanka dowladda Soomaaliya ayaa soo gaaray goobta uu dilka ka dhacay waxayna halkasi ka wadaan baaris ku aadan sida uu dilka u dhacay iyo raadinta dadkii ka danbeeyay dilka Gudoomiye Waaxeedka Degmada Dayniile.\nDhanka kale goobjooge u waramay Shabakadda Allbanaadir.com ayaa sheegay in Ciidanka Amaanka ay isku balaariyeen Guud ahaan degmad Dayniile waxuuna sheegay in baaris xoogan ay iminka ka socota agagaarka xaafadda Oodwayne iyo inta ku hareeraysan Xaafadaas.\nUgu danbayntii Masuulkaan la dilay ee ahaa Gudoomiye Waaxeedka Marxuum Cali Cusmaan Waheleiye (Cali Jacayl) ayaa Asbuuc kahor qarax lagula eegtay wadada warshahada ee Ee Magaalada Muqdisho waxaana Qarxaas ku dhintay hal askari oo ka tirsnaaa Ilalaada Gudoomiyaha .\nThis entry was posted on Luulyo 3, 2017 at 5:53 g and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.


Wararka - BXL Hal Abuurka Ku Guuleystay 40 Abaalmarinnada Xiddigaha Adduunka.\nHal-abuurka BXL Ku Guulaystay 40 Abaalmarinnada Xiddigaha Adduunka.\nShimbir-Diirran oo Diyaar u ah in la Cuno...\nQuruxda Dunhu aakhiro...\nQalabka Daryeelka Maqaarka ee Shredder\nAfar xilli shumac udgoon\nBarafuun Record Gramophone\nSafarka Qingyan · Diyaarinta Safarka\nSoosaarkii Yuyan Bamboo\nTartanka Xiddigta Adduunka waa mid ka mid ah dhacdooyinka ugu waaweyn ee Ururka Baakadaha Adduunka (WPO) waana abaal-marinta caalamiga ah ee hore ee baakadaha.Sannad kasta WPO waxay aqoonsanaysaa sida ugu wanaagsan ee ugu wanaagsan ee baakadaha hal-abuurka cusub ee adduunka oo dhan.Faahfaahin dheeraad ah oo ku saabsan WorldStar, fadlan halkan ka eeg: https://www.worldstar.org\nBXL Creative waxa ay ku guulaysatay 40 WorldStar Awards, oo ay ku jiraan 9 WorldStar Awards ilaa hadda sanadkan.\nXirmada hadiyadda PR-ka-hortagga laalaabka L'Oreal\nKani waa sanduuq hadiyad ah oo loogu talagalay L'Oréal Paris NAXDINKA KA-hortagga-WrinkLE PRO-retINOL.Sanduuqa dibadda, waxaa jira sawirka gabadha oo ay dhibayso laalaabkii, iyo marka la soo saarayo khaanadaha alaabta, laalaabkii wejigeeda isla markiiba way baaba'aan, taas oo muujinaysa shaqeynta alaabta ee "lala-laabaanta muuqda" "\nNaqshadeynta xirmooyinka isdhexgalka ee noocan oo kale ah, waxay si muuqaal ah u gudbisaa saameynta sixirka ee ka hortagga laalaabka ka dib isticmaalka alaabta.\nCalaamadda "KunLun chrysanthemum" waa warshad dabiici ah, oo ka baxda meelaha aan wasakhda ahayn iyo meelaha aan la marin sida KunLun Mountain, oo caan ku ah nadiifnimadeeda.Naqshadeeyuhu wuxuu ka dhigayaa sanduuqa saafi cad si uu ugu dhawaaqo nadiifnimadeeda.\nQaababka chrysanthemums-ka bannaan waxaa lagu qurxiyey nalalka LED-ka, taasoo abuureysa saameyn muuqaal ah oo ubaxyo ah.Bateriga waa la dalacsiin karaa oo waa laga saari karaa markaad furto sanduuqa.Sanduuqa oo dhan wuxuu ka samaysan yahay walxo xaashi ah oo saaxiibtinimo leh waxaana dib loo isticmaali karaa sidii sanduuqa kaydinta/qurxinta, taasoo gudbinaysa wacyiga waara ee lagu kordhinayo wakhtiga isticmaalka sanduuqa.\nIsticmaalka "Planet" sida fikradda hal-abuurka ah.Shiinaha, waxaan aaminsanahay in Dahabka, Qoryaha, Biyaha, Dabka iyo Dhulku ay yihiin 5-ta shay ee ugu waaweyn ee dahsoon ee koonka, iyo in ay si uun isula falgalaan si ay u qaabeeyaan adduunka oo dhan.Caqiidadan oo kale waxa ay la socotaa nidaamka meeraha: Venus, Jupiter, Mercury, Mars iyo Saturn.\nTixdan cadarka waxa la abuuray iyadoo lagu salaynayo waxyiga 5ta meere ee waaweyn.Qaabka dhalada laftiisu wuxuu ku dayanayaa jihada dhaqdhaqaaqa meeraha.Sanduuqa balaastigga ah ee dibedda ayaa wadaaga sawirka la midka ah wuxuuna ka samaysan yahay walxo deegaanka u fiican: PLA biodegradable.\nWaqtiga boostada: Meey-27-2021\nHore: BXL Hal-abuurka ayaa ku guulaystey "Abaalmarinta Shaqsiga Shiinaha" iyo "Abaalmarinta Warshadaha Baakaynta Wanaagsan ee Shiinaha".\nXiga: Hal-abuurka BXL Oo Ka Qayb-galay Bandhigga Quruxda Shiinaha ee 26aad\nMother is Day Gift Box Wine Packaging Design Wine Glass Packaging Boxes Custom Box Design Candle Gift Box Packaging Cosmetic Gift Box Design And Manufacturer All Products >


Maamulka Galmudug oo ku daba jira ruux haweeney ku dilay Gaalkacyo – Goobjoog News\nMaamulka gobolka Mudug ee dhanka Galmudug ayaa sheegay in ay baaritaan adag ku hayaan rag hubeysan oo haweeney ku dilay bartamaha magaalada Gaalkacyo.\nGuddoomiyaha maamulka gobolka Mudug Aweys Cali Siciid oo la hadlay Goobjoog FM ayaa sheegay in ciidamada ammaanka ee maamulka Galmudug ay gacanta ku soo dhigeen ragan hubeysan oo dilka ka fuliyay magaalada Gaalkacyo kuwaasi oo uu shaaciyay in baaritaan adag lagu hayo.\nWaxa uu xusay in isbedal xaga amniga ah laga dareemayo magaalada Gaalkacyo tan iyo markii howl galka joogtada ah ay magaalada ka bilaabeen ciidamada amniga gobolka Mudug oo ah ciidamo isku dhaf ah oo loo sameeyey ammaanka gobolkaasi.\nFalalka dilka ah ee inta badan ka dhaca gobolka Mudug ayaa salka ku haya aanooyin qabiil.\nHoos ka dhageyso codka Aweys Cali Siciid:


Muddaharaadka London Midha Dhal Ma Noqonnayaa, Mise Waa Marin Leexsan Iyo Muusannow? | Qodaal News\nMuddaharaadka London Midha Dhal Ma Noqonnayaa, Mise Waa Marin Leexsan Iyo Muusannow?\nMuddaharaadkii maanta London ka qabsoomay, waxa qabtay dad reer Somaliland ah, cid wal oo ka soo qayb gashayna waxa ay ahayd reer Somaliland, wallow ay tiradoodu aad u koobneyd. Waa se dimuqraadiyad iyo mid ay xaq u leeyihiin cid wal oo wax diiddani in ay darreenkeeda cabbirto. Sidaa darteed, darreenkaa muwaadinniinta waa in la ixtiraamo marka hore, oo aan lagu sheegin in ay cid kale ka danbeysay amma se ay yihiin dad aan Somaliland u dhalan. Waxa se iswaydiintu tahay waxa ay ka tari karto saldhigga ciidan ee Berbera; ma tahay arrin si uun saameyn ugu yeelan karta saldhigga? Jawaabtu waa maya, sababbuhuna waa kuwan:-\nWaa ta koowaad e, bannaanbaxyada\nadduunka ka dhacaa 99.9% waxba ma soo kordhiyaan haddii aan kacdoon gudaha ahi la socon. Runtuna waa in aannu jirin diidmo darreen la socdo oo gudaha ah. Waana arrin muujinnaysa siyaasiyan in ay raali ka yihiin shacabka jamhuuriyadda Somaliland. Ammuurtaa waxa qiraal u ah in aan diidmo iyo muddaharaad midna ka dhicin Somaliland, marka laga tago diidmo afka ah, oo aan darreen dhab ah ka turjumi karin. Sidoo kale golayaashii qaranka oo isku dhan ay si aqlabiyad weyn ah u meel mariyeen.\nDhanka kale dawladda Imaaraadku sida dawladdi u dhaqanto ayey u dhaqmi doontaa una wajihi doontaa arrinka bannaan baxa, waana in fahamka ah in shacab Yurub joogaa aaney sinaba u jaan-goyn karin siyaasad gudaha ah oo dawladdii shacabku igmadeen ay raali ku tahay, darreen kacdoon shacab ah oo laga la hor yimid na aannu gudaha ka jirin. Muddaharaadku ma dawladda UK ayuu la hadlayey mise dawladda Imaaraadka? UK shuqul kuma leh laba dal wax dhex mara, sidaa darteed way darreensanaayeen muddaharaadayaashu in UK aaney hawl badani kaga xidhneyn. Waana ta keentay in ay muddaharaadka la hor yimaadaan safaaradda UAE ku leedahay London.\nDhanka kale UK iyo UAE waa laba dal oo aad u saaxiib ah, ammuur dhaqaale, amni iyo mid siyaasaddeed oo weyni ka dhexayso. Waxa labada dal dhex mara ku dhawaad $15 billion oo ganacsi ah, hawllaha amniga oo dhan ayey wadaagaan, waa isku siyaasad dhanka fekerka UN, in ka badan 5,000 shariikadaha UK ayaa ka dhex shaqeeya UAE oo faa’ida in ka badan 150 billion sannadkii, waxa isku furan dalxiiska, maalgashi aad u weyn oo ka badan 150 billion ayey UK galisay UAE. Waxa UK degan in ka badan 120,000 oo Imaaraati ah, oo dhammaantood maal-qabeenno waaweyn ah. Dhanka kalena 1.5 million dalxiisayaal ah ayaa sannad walba u safra UAE, halka 950,000 oo shaqaale heerka koowaad ee mushaharka ah oo British ahi ka hawl galaan ganacsi labada dhinac.\nIntaa waxa dheer amniga oo sirdoonkii MI6 uu ku sugan yahay UAE, diyaaraddaha iyo hubka ugu badan oo laga iibbiyo iyo waliba shariikadaha tobabarka u qabta iyo ciidanka 65,000 ah ee Imaaraadka amnigiisa suga oo ay leeyihiin shariikado ciidan oo gaar loo leeyahay. Kuwaas oo badi ah kuwa Ingiriis ah. Taas ayaa ka dhigtay in UK iyo UAE heshii weyn oo dhanka dhawrsanaan diblomaasi ‘Diplomatic Immunity” ahi ka dhexayso labada dhinac. Marka dhan kale laga fiirsho cadaaladda gurracan ee dunida ka jirtaa waddan fiqiir ah iyo mid qani ah ma sinto. Somaliland ayaa Imaaraadka ku muddaharaadaysana dhanka siyaasadda waaba filim cusub iyo wax lagu qoslo.\nSidaa marka ay tahay UAE wax ka dhan ah marnaba yeeli maayaan Ingiriisku, saldhiggana inta aan ogahay aad bay u taageersan yihiin. Iswaydiin kale ayaa waxa ay tahay haddaba darreen noocee ah ayuu sameynayey muddaharaadku? Jawaabtu waa haddii gudaha aannu kacdoon noocan oo kale ahi ka socon, golayaashii qarankuna ansixiyeen in heshiis nuxurkiisu qoran yahay la galo waxa kaliya oo uu u muuq ekaanayaa jiritaan ammuuro kale oo mu’aammaraad ah oo cirriqooda si dhib yar loo heli karo. Tusaale ahaan heshiiskan waxa diidday dawladdaha Soomaaliya, Jabuuti, Masar iyo Sucuudiga inkasta oo aaney boqortooyadu si dhab ah uga badheedhin haddana hinnaase weyn ayaa ku jira oo aan ka qarsooneyn cid wal oo faham ka haysta ammuuraha amniga iyo dhaqaalaha.\nYeelkeed e, cid wal oo darreenkaa la qaadata waxa ay saaxiib noqonnayaan oo isku dan darreenku ka dhigayaa dalalka cadowga ku ah qadiyadda Somaliland iyo heshiiska. Waana ta keentay in muddaharaadku noqdo wax ka yar 300 oo qof, iyada oo UK ay ku nool yihiin in ka badan 150,000 oo reer Somaliland ah ka dib markii ay haldoorkii umaddu ka gaabsadeen talada aan sida wanaagsan loo ruugin ee fool la oradka noqotay. Dhanka kale muddaharaadka waxa gadaal ka riixayey xisbiga Waddani. Halka labada xisbi ee kale ay intoodii diiddaneyd oo aan ka mid ahaa uga joogsatay qadiyadda ku xeeran oo ah mid dhaawac qarannimo ku keeni karta dawladnimada Somaliland ee jidka dheer loo soo maray.\nSu’aal kale ayaa waxa ay iyana leedahay yey ku midaysnaayeen darreenkaa ma shacabka Somaliland mise cid kale? Sida jawaabta hore bayaamineyso intii muddaharaadka wadday waxa ay isku darreen noqonnayaan inta cadowga ku ah dalka. Waxa se cad in ficilkoodu aannu ahayn u kas ee uu yahay ilduuf waayo-aragnimo la’aanneed. Su’aallahan waa kuwa aaney hore isku waydiin cid wal oo diyaarisay muddaharaadka. Inkasta oo dhammaan ururradii UK iyo cid wal oo magac weyn leh oo ka shaqaysa dannaha Somaliland aaney ka mid ahayn muddaharaadka. Haddana waxa muuqatay in wax aad u weyni ka qaldanaayeen barnaamijkan oo u muuqday mid caadifad iyo cadho dabada ka waddo, laakiin aan marnaba caqli iyo talo badan weheshaneyn.\nSi kastaba ha noqoto e. muddaharaadkani ma noqon doono mid joojiya saldhiga, waxa se uu noqon doonaa mid nacaseeya qadiyadda umadda isaga oo taageero weyn u noqonnaya dawladdaha siyaasadda Somaliland ku cadowga ah iyo cidda ugu weyn ee siyaasad ahaan ay Somaliland isku hayaan. Talo ahaan waxa aan soo jeedin lahaa in reer Somaliland aad u midoobaan dhanka qadiyadda arrimaha dibedda. Marka ay noqoto saldhigga aan wali heshiiskiisu dhicin ee nuxurkiisa lagu ansixiyey golayaasha qaranka sida ay xukuumaddu ku andacooneyso in aad loo daba socdo oo lagu ilaaliyo xukuumadda in waxa la ansixiyey wax ka beddelan aaney heshiis ahaan u soo galin.\nArrintaa oo si weyn golayaal, shacab, asxaab iyo haldoorka umaddu meel uu joogaba si weyn uga hawl galaa ayaa ka mudan in laga daba onkoddo arrin shacabku hore uga seexday oo laga hawl yareystay, xataa in si fiican loo fahmo. Yaaney qadiyadda qarannimada iyo qorshaha diidmada ahi iskaga keen qaldamin. Ha na la ogaado in dawlad xumi dawlad la’aan dhaanto.


Maamulka G. Bari oo ka hadlay Rabshado ay dad ku dhinteen oo ka dhacay Boosaaso – STAR FM SOMALIA\nMaamulka Gobolka Bari ee Puntland ayaa ka hadlay Rabshado ay dad ku dhinteen oo shalay ka dhacay magaalada Boosaaso ee Xarunta Gobolka Bari.\nGuddoomiyaha Gobolka Bari Yuusuf Max’ed Wacays ayaa Shir Jaraa;id oo uu xalay ku qabtay Boosaaso waxaa uu ka sheegay in Masuuliyiinta Amaanka iyo Hay’adaha kaleba ay ka warhayeen in banaanbaxcaaye oo ay qorsheeyeen dad uu ku tilmaamay qas wadayaal laga war qabay.\nWaxaase uu intaa raaciyay in aan la fileynin in uu khasaarahaasi uu ka dhalan karay,waxaana uu ugu baaqay Dadka Boosaaso in ay iska daayaan in dad kale ay u daneeyaan.\nMaamulku waxaa uu sheegay in Dhowr qof oo ay ku jiraan Askar ay ku dhinteen Rabshadihii ka dhacay Magaalada Boosaaso.\nWaxaa uu Guddoomiye Wacays ku eedeeyey in dibad baxaasi ay ka dambeeyaan dad laga so abaabulay meel ka baxsan Puntland,waxaana uu ugu baaqay in aysan Puntland dadka u dhashay iska dhibaateyn Nabadda ay heystaan.\nDowladda Kenya ayaa shaacisay inay dishay Afar nin oo ka tirsan Ururka Shabaab


Xukuumadda Somaliland Oo Baaq u Jeedisay Axsaabta Siyaasadda | Somaliland.Org\nWasiirka oo xalay shir jaraa’id ku qabtay xafiiskiisa magaaladda Hargeysa, waxa uu sheegay inaanay jirin meel qudha oo ceebi ka timid.\n“Waxaan ILAAHAY ugu mahadinayaa sida guusha ah ee maanta (shalay) doorashadu inoogu dhamaatay si nabad galyo ah, markaa waxaan leeyahay waxa qabsoomay wax weyn. waxa loo codeeyey natiijadeeddu soo bixi doontaa Goleyaasha deegaanka ee 21 degmo doorasho oo ku yaala goboladda iyo degmooyinka dalka,”ayuu yidhi Wasiirka Arrimaha Guduhu.\nWasiir Duur waxa uu sheegay in dadweynuhu doorteen Goleyaasha deegaanka ee 21 degmo doorasho iyo sadexda xisbi qaran ee 10-ka sanadood ee soo socda.\n“Goleyaal kheyr qaba ILAAHAY ha inooga dhigo, waxa loo codeeyey iyana saddexdii xisbi qaran ee siyaasada Somaliland hagi lahaa tobanka sanadood ee soo socda. xisbiyo hogaamiyaal fiican Alle ha inooga dhigo, waxa codku kala saari doonaa 2368 musharax, markaa waxa qabsoomay wax qaro yar may aheyn oo si nabada ku dhismay,”ayuu yidhi Wasiirku.\nMd. Duur oo hadalkiisa sii watay wuxuu yidhi “Waxa hirgalay doorashdii shanaad ee golaha degaanka oo ka dhigaysa doorashdii labaad ee golaha deganka intaas oo howl ah ayaa dhacdey waa wax weyn oo dhismay siyaasad baa wax dhista is badaladaa wax dhista wax weyn ayaa maanta (shalay) qabsoomay. Hal goobi ma xidhmin, hal goob ahina ceebi kama ay iman dalka oo dhan dhamaan goobaha ama degmo degmo guul ayay ku dhamaatay, afar qof ayaa dalka oo dhan dhaawac gaadhey oo ku dhaawacmay afar degmo oo kala duwan, oo ay ku jirto hal dhaawac oo askari soo gaadhey oo ay soo weerareen meleeshiyadka dibad wareega ahi, waxaan leeyahay ciidanka iyo shacabka guul ayaa u soo hoyatay”.\nWasiirka Arrimaha Gudaha Md. Duur, waxaa uu u soo jeediyey masuuliyiinta xisbiyada iyo ururrada inay hambalyeeyaan shacabka Somaliland isla markaana sugaan natiijada doorashada, waxaa sidoo kale masuuliyiintas uga digay inay hadalo gef iyo deel qaaf ku ah shacbiga codeeyey, waxanu yidhi wasiirku\n“Shacabkii waa codeeyey si sharaf leh ayuu ku dhameeyey natiijadii uun baynu sugaynaa, hogaamiyayaasha ururada iyo xisbiyadda iyo murashixiintu ha sugaan natiijada hana u hambalyeeyaan shacabka,”ayuu yidhi Duur.\nWasiirku waxa uu baaq u jeediyay Axsaabta siyaasadda, waxaanu yidhi “Wax weyn ayaan u qabsoomay yaanay ka daba tuurin hadalo gef ah codka shacabku bixiyeyna ha aaminaan. wax danbe oo laga daba geeyaana ma hadhin, nin waliba hambalyo ha ku sagootiyo wixii shacabka natiijadiisa ka soo baxa.”\nPrevious PostHambayo Ummadda reer SomalilandNext PostBadhasaab Ku xigeenka Maroodi Jeex Oo Bogaadiyay shacbiga Gobolka\tBlog


Wafdi Soomaaliya ka socda oo Qatar gaaray | Star FM\nHome Wararka Soomaaliya Wafdi Soomaaliya ka socda oo Qatar gaaray\nWafdi Soomaaliya ka socda oo Qatar gaaray\nWasiirka Wasaaradda Gaashaandhigga Soomaaliya Xasan Xuseen Xaaji iyo Wafdi uu Hogaaminayo ayaa gaaray Magaalada Doxa ee Caasimada dalka Qatar.\nSafiirka Dowladda Soomaaliya u fadhiya Dalka Qatar Danjire Cabdirisaaq Faarax Cali (Taano) ayaa ku soo Dhaweeyay Wafdiga garoonka diyaaradaha magaalada Dooxa oo Wasiirka Wasaaradda Gaashaandhigga Xasan Xuseen Xaaji uu muddo kooban ku sugnaa.\nGudaha Safaaradda Soomaaliya ee Qatar ayay kulan ku wada qaateen Safiirka Soomaaliya Qatar Cabdirisaaq Faarax Cali (Taano) & Wasiirka Gaashaandhigga Soomaaliya oo uu Wehliyo u qeybsanaha arimaha Ciidanka ee Safaaradda General Maxbuub Xasan Cabaade.\nWasiirka Wasaaradda Gaashaandhigga Soomaaliya Xasan Xuseen Xaaji ayaa sheegay in Dowladda Soomaaliya ay dadaal xoogan gelisay dib-u-dhiska Ciidanka ,dalal kala duwan oo Qatar ay ka mid tahayna kaga mahadcelinayaan Mashaariicda horumarineed iyo midda amni ee Soomaaliya ay ka fulinayaan,\nSafiirka Soomaaliya Danjire Cabdirsaaq Taano dhankiisa uga war bixiyey Wasiirka Xaaladda Jaaliyadda Soomaaliyeed ee ku nool dalka Qatar iyo Soodhawaynta ay ka helaan dowladda Qatar.\nWasiirka Wasaaradda Gaashaandhigga Soomaaliya Xasan Xuseen Xaaji waxaa la filayaa inuu kulamo kala duwan saacadaha soo socda la qaato Mas’uuliyiin ka tirsan dowladda Qatar.\nPrevious articleShacabka Kenyaanka oo la sheegay in maalin kasta ay qaatan deyn ah 1.2 bilyan oo shilin\nNext articleShir lagu waday inuu maanta u furmo madaxda Soomaaliya oo dib u dhacay


SU'AAL: XANUUN DHABARKA QEYBTIISA UGU HOOSEEYSA AMA DISKIGA?\nAuthor Topic: SU'AAL: XANUUN DHABARKA QEYBTIISA UGU HOOSEEYSA AMA DISKIGA? (Read 3665 times)\n« on: July 31, 2011, 10:56:50 AM »\nWAXAA AAD IYO AAD II XANUUNAYA DHABARKA QEYBTIISA UGU HOOSEEYSA, LAFTA LAFDHABARKA UGU HOOSEEYA AMA UGU DANBEEYSA ILAA SINTA BIDIXDA KORKEEDA AMA DISKIGA , XANUUNKAAS WUXUU GAARAA ILAA CAJIRADA OO DHAN ILAA LUGAHA , MARKAAN JIIFO OO AAN DAMCO INAAN LUGAHA SOO LAABO MURUQA AYAA IBOODAYA AMA I GIIJISMAYA IYADOO UU WATO XANUUN AAD U DARAN , XANUUNKAAS MALA ORAN KARAA WAA NEERFO ? XANUUNKA MEESHAAS IYO NEERFAHA XIRIIR MAKA DHEXEEYN KARAA ? SIDEE AYAA LOOBAARAA SILOO OGAADA XANUUNKA UU YAHAY ? SIDEE AYAA LAGU DAAWEEYAA ? DHIBAATADA EEY KEENI KARTO MAXEEY NOQONEEYSAA ?\nRe: SU'AAL: XANUUN DHABARKA QEYBTIISA UGU HOOSEEYSA AMA DISKIGA?\n« Reply #1 on: August 08, 2011, 08:04:01 PM »\nLafdhabarta waxaa ku jiro xangullaha kaasoo ay ka farcamaan neerfaha badanaa quudiyo jirka oo dareenka iyo dhaqdhaqaaqa siiyo, haddii dhaawac uu qofka ka gaaro lafdhabarta ama infakshan uu ku dhaco sida tiibishada lafdhabarta ama uu diskiga uu booskiisa ka soo baxo waxay dhaawac gaarsiinaysaa neerfihii taasoo saameyn karto qofka dareenkiisa iyo kontoroolidda murqaha jirka weliba kuwa ka hooseeya meesha dhaawaca uu gaaray.\nDhaawaca gaaray lafdhabarta waxaa habboon in sida ugu dhakhsiyaha badan loo daaweeyo maadaama hadduu neerfaha saameeyo ay halis noqon karto in qofka uu si dhakhso ah uga soo kabsado oo weliba dhici karto in qofka uu u naafoobo.\nLa xiriir takhtar sida ugu dhakhsiyaha badan waxaa laguu diri doonaa raajo lafdhabarta oo ah oo lagu fahmi karo cudurrada aan kor ku sheegay, haddii dhaawac uu jiro haddii ricirrada ay isku dahwaadeen oo diski uu meesha ka maxay haddii laftu cunantay oo infakshan ku dhacay, haddii ay burburtay mid ka mid ah sabab cudur awgiis waa la fahmi karaa.\nDaaweyntu waxay ku xirnaan doontaa wixii baaritaanka ka soo baxo, haddii laga gaarane way fududahay, haddii aan la daaweyn waxay keeni kartaa in aad u naafowdid arintaas darteed.\nViews: 9580 August 10, 2015, 11:08:40 AM\nViews: 6949 September 16, 2016, 09:11:55 PM\nViews: 3430 April 13, 2017, 11:46:51 AM\nViews: 17895 March 09, 2011, 10:28:48 PM\nViews: 9169 December 23, 2010, 07:28:23 PM


Ogaden News Agency (ONA) – Safiirka Maraykanka Ee Addis Ababa oo Cambaareeyay Dhaqanka TPLF.\nSafiirka Maraykanka Ee Addis Ababa oo Cambaareeyay Dhaqanka TPLF.\nSafiirka wadanka Maraykanka ee magaalada Addis Ababa Ambassador Michael Raynor oo warfidiyeenka lahadlay ayaa sheegay in dowladiisu ay aad uga walaacsan tahay dhaqanka qalafsan ee kooxda TPLF iyo shuruucda kala gadisan ee dalka lagu soo rogay.\nSafiirka oo waraysi siiyay ideecada VOA ayaa sheegay in dowlada Maraykanku ay aad uga niyad jabsan tahay sharciga ladagaalanka argagixisada ee laga hirgaliyay wadanka Itoobiya, wuxuuna safiirku sheegay in dowladiisu ay xukuumada wayaanaha kala hadashay sharcigan.\nSidoo kale safiirka ayaa sheegay in dowlada Maraykanku ay aad uga walaacday sida ay xukuumada wayaanuhu umaaraysay xaalada colaadeed ee kataagan meelo badan oo Itoobiya ah gaar ahaan xuduuda udhaxaysa Soomaalida iyo Oromada oo ay colaad ka aloosantahay.\nSafiirka ayaa sheegay in ay dagaaladaas kudhinteen dad aad ubadan o shacab ah iyo kuwo katirsan maleeshiyaadka la adeegsado ee ushaqeeya maamulada Soomaalida iyo Oromada, sidoo kale safiirka ayaa sheegay in ay hanti badan ku baaba’day dagaaladaas.\nSafiirka ayaa sheegay in dowladiisu ay xukuumada wayaanaha kala hadashay sidii colaadahaas loodamin lahaa iyo sidii ciidamadoodu ay ubadbaadin lahaayeen dadka shacabka ah ee ay sida ula kaca ah ulaynayaan.\nSharciga cusub ee argagaxiso ladagaalanka ayaa kooxda TPLF iyo cawaanta ay ku adeegato siinaya awood dheeraad ah, wuxuuna sharcigu ciidamada u ogolaanayaa in ay dadka dilaan maxkamad la’aan.


Wasiir Kuxigeenka Maaliyadda Puntland Cabdisalaan Bashiir oo gaaray degmada Waaciye [Sawirro] – Wasaaradda Maaliyadda\nWasiir Kuxigeenka Maaliyadda Puntland Cabdisalaan Bashiir oo gaaray degmada Waaciye [Sawirro]\nSeptember 23, 2017\tin Warka\nWasiir Kuxigeenka Maaliyadda Puntland Cabdisalaan Bashiir Cabdisalaan oo ka ambabaxay magaalada Boosaaso oo howlo shaqo u joogay ayaa tagay magaalada Waaciye ee gobolka Karkaar.\nWasiir Kuxigeenka Maaliyadda Puntland Cabdisalaan Bashiir Cabdisalaan ayaa degmada Waaciye ee gobolka Karkaar markii uu gaaray booqday kaga qeybgalay kulan ka dhacay Isbitaalka degmada.\nIsbitaalka degmada ayaa waxaa ka socday shir dib eegis loogu sameynayey mashaariicda Caafimaad ee ka socda gobolka Karkaar,waxaana ka qeybgalay dhammaan mas’uuliyiinta xarumaha Caafimaadka ee gobolka iyo madax kale.\nMadaxda degmada Waaciye iyo mas’uuliyiintii kale ayaa Wasiir Kuxigeenka Maaliyadda Puntland Cabdisalaan Bashiir Cabdisalaan kusoo dhaweeyey shirka ,wuxuuna ka jeediyey hadalo kooban.\nQaar kamid ah bahda caafimaadka ee kulanka ka qeybgalay Wasiir Kuxigeenka Maaliyadda Puntland Cabdisalaan Bashiir Cabdisalaan ayaa usoo gudbiyey baahiyo ka jira degmooyinka ay ka yimaadeen isla markaana ay doonayeen in wax laga qabto.\nWasiir Kuxigeenka Maaliyadda Puntland Cabdisalaan Bashiir Cabdisalaan oo ka jawaabayey baahiya loo soo gudbiyey ayaa sheegay in ka Wasaarad ahaan ay ka go’an tahay kobcinta dakhliga isla markaana wax laga qaban doono baahiyaha jira.\nWasaaradda Maaliyadda Puntlnad\nWafti ka socda Wasaaradda Maaliyadda Federaalka iyo maamulada dalka oo soo gaaray Garoowe(Sawirro)\nWasiirka Maaliyadda Puntland oo maanta Kormeeray Xarumaha Wasaaradda ee magaalada Boosaaso[Sawirro]


Madaxweynaha Jamhuuriyadda oo soo xiray shirkii tacliinta sare “SAWIRO” – Radio Muqdisho\nMadaxweynaha Jamhuuriyadda oo soo xiray shirkii tacliinta sare “SAWIRO”\nMuqdisho, 28th 2016….Maxweynaha Jamhuuriyadda Federaalka Soomaaliya mudane Xasan Sheekh Maxamuud ayaa soo xiray shirka dib u eegista tacliinta sare ee dalalka colaadaha ka soo kabanaya oo ay Soomaaliya ka mid tahay, kaas oo ka dhacay magaalada Muqdisho.\nMadaxweynaha Jamhuuriyadda Federaalka Soomaaliya Mudane Xasan Sheekh oo khudbad ka jeediyey xaflada lagu soo xirayey shirka ayaa sheegay in dowladda Soomaaliya muhiimad dheraad ah ay siin doonta tacliinta sare ee dalka.\nMadaxweynaha oo ka hadlayey waxbarsahadda Soomaaliya ayaa sheegay in dalka uu ka soo gudbay marxalado adag oo soo maray lana jogo waqti loo dhaqaaqi karo horumarin iyo wax-wadaqabsi.\n“Dalkaan waxaa horumarin kara dadkiisa, dadkeenuna waxaa horumari kara tacliinta, sidaa darteed muhiimadeenu waa inaan sare marina tacliinta, waana mid ka mid tahay ajendayaasha ugu horreeya ee horumarinta dalka iyo dowladda” ayuu yiri Madaxweyne Xasan Sheekh.\nMadaxweynaha ayaa sidoo kale yiri” Ma jirto maanta maalin aan uga baahi badanahay kobcinta iyo tayeynta nidaamkeena waxbarasho. Taacliinta sare kaalin weyn ayeey ka cayaari kartaa dhisidda awoodda dadweynaha iyo dalkuba, waana in loo istaagi sidii aan u dhisi lahayn siyaasad mideysan oo ka turjumeysa tacliinta.\n“Waan ka baxney wixii na lagu tilmaami jiray ee ahaa inaan nahay dal fashilmey, waxaana la isku raacay inaan nahay dal soo kabanaya, waana midda muujineysa in uu horumar jiro, ammaantaasi iskama imaan, waa hawl ay Soomaali qabatey oo dhiirigelinteeda leh, isla markaana muujineysa inaan si buuxda uga soo kaban karno dhibaatooyinkii aan ka dhaxalnay dagaalkii sokeeye, kuna noqon karno dal caalamka intiisa kale kula tartama horumarka” ayuu intaa raaciyey madaxweyne Xasan Sheekh.\n“Waxa dalka uu ka hagaagi la’yahay waa siyaasad, gaar ahaan midda qabaa’ilka ah, in aan dadkeennu fahamsiinaa dowladnimada dhabta ah waqti badan ayeey u baahan tahay wadadeeduna waan ku taaganahay hadda, Soomaaliya wax walba siyaasad ayaa lagu saleeyey, laakiin waxaan hubaa inaan ka heshiin doonno, waana sida Kaliyah ee lagu xalin karo arrintaas, dib u heshiisiin dhab ah ayaa asalka u ah xasilooni siyaasadeed” ayuiu yiri madaxweynaha.\nWasiirka Waxbarashada Soomaaliya, ayaa magaca Jaamacadda Ummadda madaxweyne Xasan Sheekh ku guddoonsiiyey Haddiyad, shirka inta uu socdeyna waxaa ka soo qeyb-galay jaamacado waa weyn oo ku yaalla wadamada Africa.\nGolaha wasiirada oo ka hadlay arrimaha samafalka iyo ciyaarihii maamul goboleedyada ee soo gaba-gaboobay\nWasaarrada Waxbarashada oo Shaacisay natiijadda Imtixaankii Dugisyada Sare e Heer Qaran


Professor Maxamed Xaaji Ingiriis “ Fahad yaasiin ayaa diiday in uu la heshiiyo Raisal Wasaare Rooble | dayniiile.com\nHome WARKII Professor Maxamed Xaaji Ingiriis “ Fahad yaasiin ayaa diiday in uu la...\nProfessor Maxamed Xaaji Ingiriis “ Fahad yaasiin ayaa diiday in uu la heshiiyo Raisal Wasaare Rooble\nProfessor Maxamed Xaaji Ingiriis ayaa wareysi uu bixiyey wuxuu ku shaaciyey in hadda ka hor uu isku deyey inuu dhexdhexaadiyo Ra’iisul Wasaare Rooble iyo Taliyihii hore ee NISA Fahad Yaasiin.\nPrevious articleAKHRISO: Soomaaliya iyo Imaaraadka Carabta oo heshiis kala saxiixday\nNext articleYurub oo ka cabsanaysa in gaaska Ruushku uu ka goosto


Dhageyso:-Mas’uuliyiin ka tirsan Maamulka Sh/Hoose oo loo xiray Dhuxul laga dhoofinayey Dekada Baraawe – Radio Dalsan FM 91.5 MHz | Warar Sugan | Somalia News\nKa dib markii 23-kii Bishii June ee Sanadkaan uu xeer ilaaliyaha Qaranka Axmed Cali Daahir uu soo saarey qoraal uu uga digayey Ganacsatada iyo cidwalba dhoofinta dhuxusha iyo jarista dhirta ayaa waxaa loo xir xiray Masuuliyiin Heer Gobol iyo Heer degmo.\nXeer ilaaliyaha Guud ee Qaranka Axmed Cali Daahir ayaa sheegay in Xubno uu horkacayey ay tageen degmada Baraawe ee Gobolka Shabeellaha Hoose si ay baaritaan ugu sameeyeen dhuxul dekada Magaaladaas laga dhoofinayey,isla markaana ay mas’uuliyiin u xir xireyn.\n“Xubno aan la socday ayaa gaarey Baraawe si aan u xaqiijino in laga hortago dhuxul la doonayey in laga dhoofiyo dekada Baraawe,waxana ku guuleysaney in Baraawe aan dhuxul laga dhoofin,isla markaana aan soo xir xirnay masuuliyiin Gobolka shabeellaah hoose iyo maamulka degmada ka tirsan welina dhuxushii aan joojinay weey taallaa ayuu yiri xeer ilaaliyaha Qaranka.\nSidoo kale Xeer ilaaliyaha Qaranka oo sii hadlayey ayaa waxa uu sheegay in uu weli jiro culeys ku saabsan sidii looga hortegi lahaa jarista dhirta iyo dhoofinta dhuxusha,taasina ay sabab u tahay arrimaha amniga iyo deegaanada qaar oo weli aysan dowladu gaarin.\nWaxa uu sheegay in Al-Shabaab iyo AMISOM ay ku lug leeyihiin dhoofinta dhuxusha kana macaashaan,iyaga oo garab ka helaya Ganacsato sida uu hadalka u dhigay,.\nHoos Ka Dhageyso Xeer Ilaaliyaha Qaranka Axmed Cali Daahir.\nMaamulka Madaxweyne Trump oo loogu baaqay dib-u-eegista Xaallada Badbaadinta KMG ee Soomaalida ku nool dalkaasi.


Toddobaadka Xarumaha Qorista Caalamiga - Ururka Xarumaha Qorista Caalamiga\nNagu soo biir Febraayo 14-18!\nRiix halkan waayo, jadwalka dabaaldega todobaadka buuxa\nToddobaadka Xarumaha Qorista Caalamiga ah waa fursad dadka ka shaqeeya xarumaha qoraalka si ay ugu dabaaldegaan qoraalka iyo inay faafiyaan wacyiga ku saabsan doorarka muhiimka ah ee xarumaha wax qorista ee dugsiyada, xarumaha kulliyadaha, iyo bulshada dhexdeeda.\nUrurka Xarumaha Qoraalka Caalamiga ah, oo ka jawaabaya wicitaan ka yimid xubinimadooda, ayaa abuuray "Xarumaha Qorista Caalamiga ah ee Toddobaadka" 2006. Guddiga xubinimada waxaa ka mid ah Pam Childers, Michele Eodice, Clint Gardner (Gudoomiye), Gayla Keesee, Mary Arnold Schwartz, iyo Katherine Theriault Toddobaadka waxaa loo qorsheeyey sannad kasta agagaarka maalinta Jacaylka. IWCA waxay rajaynaysaa in xafladan sanadlaha ah lagu xuso xarumaha qoraalka ee aduunka.\nIWCA waxay xustay xarumaha qoraalka inta lagu jiro usbuuca Febraayo 8, 2021.\nSi aad u aragto waxa aanu samaynay oo aan u eegno khariidadda isdhexgalka ee xarunta qoraalka ee aduunka oo dhan, eeg Toddobaadka IWC 2021.


FAQs Content-Somali — Ohio Department of Job and Family Services\nWaa maxay aasaasidda aabanimada?\nAabannimada waxaa loola jeedaa aabaha sharciga ah. Aasaasidda aabanimada waa habka aabbaha saxda ah u noqdo aabaha sharciga ah ee ilmihiisa haddii isaga iyo hooyadu aysan is qabin.\nWaalidiinta aan is qabin, aabanimada waa in la aasaasaa ka hor inta magaca aabuhu uusan ka muuqan shahaadada dhalashada.\nSideen aabannimada ugu aasaasaa ilmahayga?\nOhio gudaheed, aabannimada waxaa loo aasaasi karaa saddex siyaabood:\nQirashada Dhaarta Aabannimada (JFS 07038): Waalidiinta ayaa buuxiya foomka sharciga ah si loogu daro magaca aabbaha saxda ah shahaadada dhalashada. Markaad saxiixdo foomka, waalidku waxay aasaasayaan aabanimada ee cunugooda - micnaheedu waa aabaha sharciga ah ee la aqoonsan yahay. Warqadda dhaarta aabbanimada waxaa lagu buuxin karaa isbitaalka wakhtiga dhalashada ama ka dib goobta diiwaangeliyaha ee deggaanka (waaxda caafimaadka) ama goobta hay'adda fulinta taageerada ilmaha (CSEA) ee gobalka hooyadu ay degan tahay. Riix halkan si aad u tagto Jaheeyaha Qariiradda Xafiiska una heshid Xafiiska CSEA-da ee habboon.\nAmarka maamulka ee aabanimada (JFS 07774): Waalidiinta aan is qabin ee aan aasaasin aabanimada iyada oo loo marayo hab kale iyaga oo doonaya in ay helaan baaritaanka hidda-sidaha, hay'adda fulinta taageerada caruurta ayaa qaadi karta baaritaankaa iyo bixinta amarka aabanimada haddii dhab ahaantii uu ninka yahay aabaha saxda ah ee ilmaha. Haddii hooyadu ku nooshahay Ohio, fadlan la xiriir hay’adda fulinta taageerada ilmaha (CSEA) ee gobolka hooyadu degan tahay. Haddii hooyadu ku nooshahay meel ka baxsan Ohio, waxaad kala xiriiri kartaa CSEA-da ee gobolka aabuhu degan yahay. Riix halkan si aad u tagto Jaheeyaha Qariiradda Xafiiska una heshid Xafiiska CSEA-da ee habboon.\nAmarka Maxkamada ee Aabanimada: Aabbannimada ayaa la aasaasi karaa iyadoo loo marayo Maxkamadda Caruurta iyo marmarka qaarkood iyada oo loo marayo Maxkamadda Xiriirka Qoyska (Sida qayb ka mid ah furiinka.)\n+ Waa maxay foomka Qirashada Dhaarta Aabannimada (JFS 07038)?\nQirashada Dhaarta Aabbanimada waxaa loo isticmaalaa in lagu daro aabaha saxda ah shahaadada dhalashada ee ilmaha marka hooyadu aanan la qabin ee wakhtiga dhalashada ama 300 maalmood gudahood ee wakhtiga dhalashada. Waa dokumenti sharci ah, labada waalidba waa inay saxiixaan warqadda dhaarta. Buuxinta warqada dhaarta waa ikhtiyaari.\n+ Warqadda Qirashada Dhaarta Aabanimada (JFS 07038) ma tahay ikhtiyaarka saxda ah ee aniga iyo ilmahayga?\nAasaasidda aabanimada waa go'aan muhiim ah. Buuxinta foomka dhaarta aabbanimada waa habka ugu dhakhsiyaha badan uguna fudud ee waalidiinta aan is qabin si ay u aasaasaan aabbo sharci ah uguna qoraan magaca aabaha shahaadada dhalashada. Aasaasidda aabanimada ayaa adiga iyo ilmahaaga siinaya xuquuqda iyo fursadaha aad u baahan tihiin oo aad u qalantaan.\nKu qorista magaciisu shahaadada dhalashada, aabbuhu wuxuu xuquuq sharci ah u helayaa ubadkiisa . Markaa ilmuhu wuxuu helayaa faa'iidooyin sida Amniga Bulshada, caymiska nolosha, faa'iidooyinka milatariga, iyo dhaxalka.\nIlmahaaga ayaa sidoo kale heli doona caymiska caafimaadka aabahood iyo sidoo kale taariikhda caafimaadka qoysaska iyo abtirsiinka.\nSida ugu muhiimsan, aasaasida aabanimada waxay u ogolaaneysaa hooyada iyo aabaha labadaba in ay sameeyaan xiriir dareen ah ee cunugooda oo ayna wadaagaan mas’uuliyadaha iyo abaalmarinta aabannimada.\nHaddii aad wax shaki ah ka qabto cidda aabaha canugu yahay, ha saxeexin warqadda Qirashada Dhaarta aabbanimada. Waxaa laga yaabaa inaad rabto in lagaa qaado baaritaanka hidda-sidaha ka hor inta aadan go'aan gaarin\n+ YAANAN buuxinayn warqadda dhaarta aabannimada?\nHooyada la qabo\nHooyo la furay 300 maalmood gudahood marka ilmuhu dhasho haddii aysan helin digreetada furiinka kama dambaysta ah ee sheegaya in ninka uusan ahayn aabaha ilmaha.\nHooyo sharci ahaan ka go’day ninkeeda\nWaxa jira xaalado gaar ah oo ka hortagaya in shakhsiga uu isticmaalo dhaarta si loo aasaaso aabanimada. Haddii aadan hubin, la xiriir CSEA-da degaankaaga.\n+ Maxay yihiin shuruudaha si loo buuxiyo dhaarta aabbanimada?\nWaalidka kastaa wuxuu u baahan yahay aqoonsi sawir leh iyo Lambarka Amniga Bulshada.\nAaabaha (Taariikhda dhalashada, goobta dhalashada, meesha, heerka darajada ugu sarreeya ee uu bogay, cinwaanka, shaqada iyo caymiska), iyo sidoo kale labada waalidba: (Magaca buuxa, cinwaanka hadda, gobolka iyo degmada dhalashada, taariikhda dhalashada, iyo SSN).\nLabada waalidba waa inay saxeexaan warqadda dhaarta iyaga oo jooga nootayada dadwaynaha iyaga oo haystaan warqadda dhaarta oo nootaayaysan, laakiin maahan inay saxeexaan isla wakhti isku mid ah.\nNootaayadu waxaa si bilaash ah looga bixiyaa isbitaalada, diiwaangeliyeyaasha maxalliga ah iyo CSEAs.\n+ Maxay yihiin tilmaamaha ku saabsan nooca aqoonsiga ee la aqbali karo ee dhaarta aabbanimada?\nSi loo dhamaystiro nidaamka, waalid kasta waa inuu muujiyaa aqoonsi sawir leh oo ay dowlad bixisay. Noocyada aqoonsiyada la aqbalo waxaa ka mid ah:\nKaarka aqoonsiga gobolka (oo laga heli karo Xafiisyada Gaadiidka Gawaarida oo lagu heli karo lacag yar)\nKaarka Aqoonsiga ee Qunsulka ama ay bixisay dawlad kale, aqoonsi ansax ah oo ka soo jeeda waddanka asalka ah (waa in lagu liistagareeyaa Haggaha Aqoonsiga Caalamiga ah si loo aqbalo haddii uu ka yimid waddan kale)\n+ Immisa ayaa ku kacaysaa dhamaystirka dhaarta aabbanimada?\nWax lacag ah lagama qaadayo si loo dhammaystiro Qirashada Dhaarta Aabanimada.\n+ Maxaa dhacaya haddii aabuhu uusan saxiixin dhaarta aabbanimada?\nIsbitaalka dhexdiisa, waalidiinta aan is qabin waxay dhamaystiri karaan oo ay saxiixi karaan warqadda dhaarta si ay u aasaasaan aabannimada cunuga oo u dhashay hooyo aan la qabin. Haddii labada waalid aysan saxiixin warqada dhaarta, magaca aabbuhu ma geli doono shahaadada dhalashada, sidoo kale ilmuhuna ma lahaanayo aabbo sharci ah wakhtigaas. Maadaamaa warqadda dhaarta ay tahay in ay saxiixaan labada waalid ee saxda ah, haddi midkoodna doorto inuusan saxiixin, aabanimadu laguma aasaasi karo habkan. Si kastaba ha noqotee, waalidku waxay dooran karaan inay aasaasaan aaannimada wakhti dambe.\n+ Maxaa dhacaya haddii aabuhu ka baxsan yahay gobolka uusan awoodin inuu saxiixo dhaarta aabbanimada. Ma u diri karaa isaga?\nHaa. Marka uu dhameeyo qaybtiisa ee saxiixiisu la nootaayeeyo, wuxuu si toos ah ugu diri karaa warqadda dhaarta Waaxda Dhexe ee Diiwaangelinta aabannimada. Cinwaanka boostada ayaa ka muuqanaya warqadda dhaarta oo waafaqsan"Ogaysiiska Xuquuqda iyo Mas'uuliyadaha iyo Ilaalinta nidaamka mudnaanta leh". Warqadda dhaarta waa in lagu soo diraa toban (10) maalmood gudahood ee saxiixa ugu danbeeya.\n+ Qofka aan deganayn U.S. ma saxiixi karaa warqadda dhaarta aabannimada?\nHaa, haddii uu ilmuhu ku dhashay Ohio, ama mid ama labada waalidba ay ku nool yihiin Ohio. Iyadoo aan loo eegin muwaadinnimada waalidka, waxay u aasaasi karaan aabanimada cunugooda, kaasoo ah muwaadin Maraykan ah haddii dukumiintiyada oo idil loo baahan yahay iyo aqoonsi haboon la bixiyo. Foomkan looma isticmaalo in raad-raac lagu sameeyo dadka aan ahayn U.S.\n+ Sidee saxiixa dhaarta aabannimada u saamaynaysaa haynta iyo booqashada?\nAasaasidda aabbanimada iyo haynta waa labo arrimood oo kala duwan. Sida waafaqsan Xeerka Ohio ee Dib loo Eegay, haddii ilmuhu u dhasho hooyo aan guursan, hooyadu waa waalid keli ah oo oo ah mas'uulka sharciga ah ee ilmaha ilaa amar maxkamadeed laga soo saaro. Marka aabbanimada la aasaaso, aabuhu wuxuu dalban karaa booqashada ama xuquuqda hayynta iyada oo loo marayo nidaamka maxkamadda.\n+ Aabaha ma laga rabaa inuu bixiyo masruufka caruurta haddii uu saxiixo dhaarta aabbanimada?\nMaya. Aabaha isla markaaba laguma amro inuu bixiyo masruufka caruurta. Xaaladaha badankood, waxay noqon doontaa mas'uulka cunuga in uu codsado taageero. Si kastaba ha noqotee, haddii aad qaadato manfacyada qaarkood, aabaha waxaa looga baahan karaa inuu bixiyo masruufka caruurta. Haddii aad qabtid su'aalo gaar ah oo ku saabsan xaaladdaada, fadlan la xiriir hay’adda fulinta taageerada ilmaha ee deegaankaaga.\n+ Waalidiinta yar yar ma saxiixi karaan dhaarta aabbanimada?\nWaalidiinta yar yar waxay saxiixi karaan foomka Dhaarta Aabbanimada. Ma jiraan shuruudo dheeraad ah oo loogu talagalay waalidiinta yaryar.\n+ Maxaa dhacaya haddii waalidiintu beddelaan fikirkooda mar danbe?\nQof kasta oo saxiixay warqadda Dhaarta Aabannimada (JFS 07038) ayaa laga yaabaa inuu keeno tallaabo lagu hakin karo 60 maalmood gudahood ee saxiixii ugu dambeeyay ku qoran warqadda dhaarta. Hay'adda fulinta taageerada ilmaha ayaa hannaankani ka caawin karta halka ilmaha ama mas'uulka ama qofka hayo ilmaha ee sharciga ah uu ku nool yahay. Waxay ku lug leedahay buuxinta foomka hakinta, iska diiwaangelinta baaritaanka hidda-sidaha, iyo dhammaystiridda baaritaanka hidda-sidaha. CSEA-da ayaa waxay soo saari doontaa amarka aabanimada iyada oo ku saleysan natiijooyinka.\nKa dib 60 maalmood gudahood, habka keliya ee lagu hakiyo dhaarta waa in la keeno tallaabo maxkamadeed si loo hakiyo ee1 sano gudahood ka dib marka ay noqoto mid kama dambeys ah. Qofka loo maleynayo inuu yahay aabaha ilmaha sida uu dhigayo sharciga Ohio oo aan saxiixin qirasho, qofkii saxiixay qirashada, ama mas'uulka ama ilaaliyaha sharciga ah ee ilmaha ayaa laga yaabaa inay keenaan tallaabo lagu hakinayo dhaarta iyadoo ku salaysan khiyaanada,hanjabaad , ama caddeyn xaqiiq ah oo khaldan.\nSu’aalaha Soo-noqnoqda ee Dhaarta Aabannimada\n+ Ma hubno inuu yahay aabaha, laakiin wuxuu rabaa inuu ku qornaado shahaadada dhalashada. Maxaan sameynaa?\nHaddii waalid midkood aanu hubin in ninku yahay aabaha ilmaha, waa inay tixgeliyaan raadista baaritaanka hidda-sidaha. Foomka Qirashada Dhaarta Aabbanimada (JFS 07038) waa in aan la isticmaalin haddii waalidka labaduba hubiyaan in ninka ku qoran foomka uu yahay aabaha saxda ah.\n+ Habka loo qaado baaritaanka Hidda-sidaha?\nHidda-sidaha, ama baaritaanka DNA-ga, waxaa lagu maamulaa uruurinta sanbalka waxaana loo diraa shaybaarka si loo barbardhigo macluumaadka laga soo qaaday sambalka ilmaha oo leh sifooyin isku mid ah ee sambalka ninka iyo hooyada.\n+ Muxuu baaritaanka hidda-sidaha ku tusayaa?\nBaaritaanku wuxuu muujinayaa 99.9% hubaal ah in ninku yahay aabbaha saxda ah ee cunugga. Waxay kaloo muujin kartaa haddii ninku aanu ahayn aabbaha saxda ah ee ilmaha\n+ Baaritaanku ma xanuun baa?\nMaya ma ahan. Xaaladaha badankood, suufka xoqidda canka ayaa laga qaadaa hooyada, ilmaha iyo aabbaha eedeysan. Suufka wuxuu ka kooban yahay xoqidda jilicsan ee gudaha canka dhinac kasta oo qaadata wax ka yar hal daqiiqo.\n+ Ilaa imisaa jir ayuu ilmahaygu u baahan yahay si loo qaado baaritaanka Hidda-sidaha?\nBaariaanka hidda-sidaha waxaa lagu samayn karaa carruurta da'doodu yar tahay sida kuwa markaa dhashay iyada oo la adeegsanayo baaritaanka xoqidda canak ee suufka ah, taas oo sambal ka soo qaadda gudaha canka beddelkii laga qaadi lahaa dhiigga.\n+ Haddii baaritaanka hidda-sidaha uu muujiyo in 99% ay dhici karto in ninka yahay aabaha saxda ah, ninku miyuu noqon karaa aabe iyada oo aan maxkamad la aadin?\nHaa, haddii baaritaanka lagu sameeyay meel ka baxsan maxkamadda /CSEA-da. Haddii baaritaanka ay qaaday CSEA-da, markaa CSEA-da ayaa waxay soo saari doontaa amar maamul oo go'aamiya jiritaanka aabbaha iyo xidhiidhka ilmaha.\n+ Yaa mas'uul ka ah khidmadda baaritaanka hidda-sidaha?\nMarka hay'adda fulinta taageerada ilmaha (CSEA) ay aasaasayso aabanimada, walxaha hidd-sidaha (dhiigga ama unugyada canka) ayaa guud ahaan lagu qaadaa goobta CSEA-da. CSEA ayaa waxay bixisaa khidmadda baaritaanka marka hore, laakiin waxay codsan kartaa in aabaha uu dib ugu soo celiyo CSEA-da lacagta baaritaanka mar dambe. Kharashka baaritaankani waa mid aan qaali ahayn. Waa inaad tan kala hadashaa CSEA-da.\n+ Halkee baan u aadi karaa baaritaanka hidda-sidaha ama DNA-da?\nWaalidiinta aan is qabin waxay heli karaan baaritaanka hidda-sidaha iyada oo loo marayo hay'adda fulinta taageerada ilmaha (CSEA) ee deegaanka. Waalidiintu waa inay ku codsadaan baaritaanka goobta degmada ee ay hooyadu degan tahay. Riix Halkan si aad u hesho CSE-da ee degmada hooyada. Kadib marka la helo natiijooyinka baaritaanka hidda-sidaha, CSEA-da ayaa waxay soo saari doontaa amar ah aasaasidda aabannimada ama inaan la aasaasin aabanimada. CSEA-da waxay sidoo kale soo gudbin kartaa waraaqo si ay si habboon ugu beddesho shahaadada dhalashada ee ilmaha.\n+ Aabaha oo jooga meel ka baxan gobolka. Sidee baan u heli karnaa baaritaanka hidda-sidaha?\nHooyadu waxay la xiriiri kartaa hay'adda fulinta taageerada ilmaha (CSEA) ee gobolkeeda si looga caawiyo helitaanka baaritaanka hidda-sidaha marka aabbuhu ku nool yahay meel ka baxsan gobolka.\nSu’aalaha Soo-noqnoqda ee Baaritaanka hidda-sidaha\n+ Sideen u helayaa shahaadada dhalashada? Meeqa ayaa ku kacaysa shahaadada dhalashada?\nShahaadada Dhalashada waxaa laga dalban karaa Bureau of Vital Statistics iyada oo loo marayo online-ka, boostada, ama qof ahaan. Riix Halkan si aad u dalbatid una heshid faahfaahinta kharashka.\n+ Waxaan rabnaa inaan bedelno magaca ilmaha. Sideen u sameyn karnaa?\nHaddii waalidiintu ay aasaasayaan aabannimada iyada oo la adeegsanayo Qirashada Dhaarta Aabanimada (JFS 07038), waxay bedeli karaan magaca ilmaha ee ku qoran warqadda Dhaarta (Affidavit). Magaca asalka ah ee cunuga waa in lagu qoraa xariiqda koowaad ee warqadda Dhaarta , iyo "Haa" waa in lagu calaamadeeyaa su'aasha agteeda "Haddii shahaadada dhalashada ee ilmaha horeyba loo xareeyay, hadda ma waxaad rabtaa inaad bedesho magaca ilmaha? " Magaca cusub ee ilmaha waa in lagu qoraa meesha ay ku weydiineyso "Haddii" HAA ", ku qor magaca ilmaha cusub." (Fadlan ogow: Foomkan waxaa loo isticmaali karaa oo kaliya haddii waalidiintu aysan horey u aasaasin aabanimo iyada oo loo marayo habab kasta.) Haddii waalidiintu ay hore u aasaaseen aabbanimada, waxay u baahan yihiin inay sameeyaan kuwan soo socda:\nHaddii waalidku horay u buuxiyay dhaarta aabbanimada oo hadda ay doonayaan inay beddelaan magaca ilmaha, waxay tagi karaan maxkamad rafcaan ah si ay u raadshaan isbedel magac sharci ah.\nHaddii waalidku uu aasaasay aabbanimada iyada oo la adeegsanayo CSEA-da ee baaritaanka hidda-sidaha, waxay dib ugu laaban karaan CSEA-da waxayna waydiisan karaan shaqaalahooda kiiska inay buuxiyaan ayna saxiixaan Amar Maamul ah si loo Bedelo foomka Diiwaanka Dhalashada (JFS 07723), oo loo dirayo Waaxda Diiwaangelinta Dhexe ee Aaabannimada.\nHaddii waalidku ay ku aasaaseen aabbanimada maxkamadda, waxay ku noqon karaan maxkamada iyagoo codsanaya in la diro Go'aanka Aabanimada (HEA 3029) ee buuxsan lana saxiixay.\nSu’aalaha Soo-noqnoqda ee Shahaadada Dhalashada\n+ Aabaha ayaa xannaaneynaya cunugga laakiin si sharci ahaan looma asaasin aabbaha. Hooyo lama heli karo si ay u saxeexdo Qirashada Dhaarta Aabannimada (JFS 07038). Sidee buu u aasaasi karaa aabbanimada?\nQoraalka dhaartu waa foom ikhtiyaari ah oo ay buuxiyaan labada waalid ee saxda ah. Haddii waalidiinta midkood aan la heli karin ama uu doonayo inuu saxeexo warqada dhaarta, waalidka kale wuxuu raadin karaa aasaasidda aabannimada iyada oo loo marayo baaritaanka hidda-sidaha ee hay'adda fulinta taageerada ilmaha (CSEA) ama maxkamadda.\n+ Aabaha waa dhintay. Sideen u xaqiijin karaa inuu yahay aabaha?\nWaxaad la xiriiri kartaa CSEA-da degaankaaga si aad u ogaato haddii ay ku caawin karaan. Waxaa laga yaabaa inaad u baahato inaad arrintan dabagal ku samaysid iyadoo loo marayo maxkamad. Riix Halkan si aad u hesho CSEA-da ee gobolkaaga.\n+ Waa la i furayaa. Ninkayguna ma aha aabaha cunugayga, marka waa maxay sababta isbitaalku uu ii oranayo waa in aan ku qoraa magaciisa shahaadada dhalashada? Aabaha saxda ah waakan wuxuuna doonayaa in lagu qoro shahaadada dhalashada\nOhio gudaheeda, haddii qof dumar ah la guursado xilliga dhalmada ama wakhti kasta 300 oo cisho ka hor dhalmada, ninku waxaa loo arkaa inuu yahay aabbaha sharciga ah ee ilmaha. Isbitaalka waxaa laga yaabaa inaynan ku qorin magaca saxda ee "aabaha" shahaadada dhalashada.\nSi kastaba ha noqotee, haddii hooyadu la furo iyadoo uur leh, markaana digreetada furitaanka ay sheegayso in ninku uusan ahayn aabaha ilmaha, hooyadu waa in ay isbitaalka siisaa nuqul ka mid ah digreetada furiinka wakhtiga dhalashada ilmaheeda. Hooyada iyo aabbaha saxda ah ayaa markaa kadib ku aasaasi karaa Qirashada Dhaarta Aabbanimada goobta isbitaalka haddii ay rabaan.\nSu’aalaha Soo-noqnoqda ee Xaaladaha Gaarka ah


Lacag maku qaadan lahayd naas-nuujinta canuggaaga? - BBC News Somali\nImage caption Fiona Sutcliffe, waxay ka mid ahayd dumarka ka qeybgalay cilmi baaridda\nIn hooyooyiinka la siiyo lacag ay ku soo tukaameystaan waxay dhiiragelineysaa in ay si wanaagsan u nuujiyaan caruurtooda, sida lagu ogaaday cilmi baarid lagu daabacay JAMA Pediatrics.\nIllaa 10 kun oo hooyooyin ayaa lagu sameeyay cilmi baaarista, qaar ka mid ah ayaa loo qoray mushaar gaaraya ku dhowaad $300 oo dollar oo dhiirigalin ah.\nDumarkaasi mushaarka la siinayay, oo si wanaagsan aan u nuujin jirin caruurtooda, ayaa billaabay in ay sare u qaadaan ayna badiyaan xilliga ay caruurtooda la qaataan iyo nuujinta.\nDumarka ayaa dareemay dhiiragelin iyo in ay xiriir wanaagsan leeyihiin, sida lagu qoray warbixinta la soo saaray.\nWaxay lacagtaasi u adeegsadeen in ay ku iibsadaan raashiin, alaabta guryaha, midda caruurta, dhar, buugaag, oo ay ka soo iibsadeen suuqyada waawayn iyo meelo kale.\nFiona Sutcliffe, oo 29-jir ah, waxay ka qeybgashay barnaamijka cilmi baaridda.\nMarkii ay uurka lahayd waxay ku fikireysay in gabadheeda si wanaagsan ay u nuujiso, balse umusha ka dib way ka xanaaqi jirtay: "Waxaa jirto marar kala duwan oo aan ka fikiray caqabadda arrintan oo xaqiiqdii aan la dhibtoonayay," ayey tiri.\nFiona waxay sheegtay in lacagtaasi ay ka heshay dhiiragelin ah in gabadha ay nuujiso ayna muddo sidaasi ku waddo.\n"Barnaamijkan waa mid ku wanaagsan in uu sii socdo - Waa dhiiragelin in la sii wado, halkii la quusan lahaa oo caruurta masaasad lala aadi lahaa".\n"Waxay ku siineysaa guul, ku sii socoshaha dhibaatada iyo waxay gacan kaa siineysaa in aad dib u billowdo naas-nuujinta."\nFiona iyo saygeeda waxay lacagta ku qarashgareeyeen hadiyado ay siiyeen gabadhooda.\nDalka Britain oo tusaale loo soo qaatay, waxaa la sheegay in uu ka mid yahay wadammada ugu hooseeya, marka laga hadlayo naas-nuujinta. Boqolkiiba 12 caruurta waxaa caano la siiyaa marka ay lix isbuuc gaaraan.\nMid ka mid ah cilmi baarayaasha, Mary Renfrew, oo ka socota jaamacadda Dundee, ayaa sheegtay: "Aad ayey u adag tahay in dumarka ay caruurta nuujiyaan ayagoon haysan qoys iyo bulsho adag oo taageeraya, taasina waxaa ugu wacan caqabadaha bulshada haysta."\nWaxay intaa ku dartay, in dumarka qaar ay la tacaalayaan dhibaatooyiinka ka soo wajaha shacabka marka ay naas nuujinayaan, waxaana jiro "Suuqgeyn marin habaabin baahday ah oo dheheysa 'caanaha waxay u dhigmaan naas-nuujinta".\nAbigail Wood oo ka tirsan mashruuca dhalashada caruurta ee UK ayaa tilmaamtay in muhiim ay tahay in dumarka la dareensiiyo in la taageerayo ee aan lagu cadaadineyn naas-nuujinta canugga.\n"Waxaan ognahay in dumar badan ay doonayaan in canuggooda nuujiyaan, laakiin badankooda ma helaan macluumaadka iyo taageerada ficilka ah ee ay u baahan yihiin."\nWasaaradda tareenka ee Hindiya oo lagu bogaadiyay baahitirta canug yar


Guddida Nabad-Gelyada Ee Gobolka Gebiley Oo War Culus Ka Soo Saaray Koox Weriyeyaal Ah Oo Shalay Soo Abaabuley Fal Wuxuushi Ahaa Oo Lagu Doonaayey In Lagu Sumcad Dilo Qaranka Somaliland. | Qorilugud News 24\nGuddida Nabad-Gelyada Ee Gobolka Gebiley Oo War Culus Ka Soo Saaray Koox Weriyeyaal Ah Oo Shalay Soo Abaabuley Fal Wuxuushi Ahaa Oo Lagu Doonaayey In Lagu Sumcad Dilo Qaranka Somaliland.\nMarch 10, 2019 - Written by qoriadmin\nGebiley-(QorilugudNews24)-Guddida Nabad-Gelyada Ee Gobolka Gebiley Ayaa War Culus Ka Soo Saaray Koox Weriyeyaal Ah Oo Maalintii Shalay Ahayd Soo Abaabuley Fal Wuxuushi Ahaa Oo Lagu Doonaayey In Lagu Sumcad Dilo Qaranka Somaliland, Isla Markaana Lagu Weeraray Askari Ka Mid Ah Ciidanka Qaranka Ee Somaliland Oo Waajibaadkiisa Shaqo Guddanayey, Guddidan Ayaa Sidoo Kale Digniin Adag U Diray Guddoomiayaha Magac U Yaalka Ah Ee Ururka Xaaranta Ku Dhisan Ee SOLJA, Mr. Cabdi Jaamac Xuuto.


Wakiilka Mohamed Salah oo ka hadlay xaqiiqada ku aadan dalabka kooxda Barcelona – Gool FM\nWakiilka Mohamed Salah oo ka hadlay xaqiiqada ku aadan dalabka kooxda Barcelona\n(Liverpool) 06 Juunyo 2018. Wakiilka xidiga kooxda Liverpool iyo xulka qaranka Masar Mohamed Salah ee Ramy Abbas ayaa wuxuu shaaca ka qaaday xaqiiqada ku aadan in Barcelona ay kasoo gudbisay dalab xidiga uu dalaalka ka yahay.\nRamy Abbas ayaa arintan ku xaqiijiyay bartiisa Twitter-ka isagoo ka hadlayay hadalkii uu sheegay wargeyska AS ee dalka Spain wuxuuna yiri: “Tani weligeed ma dhici doonto”.\nDhawaan ayay ahayd kadib markii saxaafada dalka Spain ay sheegtay in wakiilka Mohamed Salah uu kala hadlay Barcelona oo bar-tilmaameed ka dhiganeysa laacibka reer Masar suurtagalnimada ay kula saxiixan karaan, hadii ay ku fashilanto saxiixa Antoine Griezmann.\nWaxaa xusid mudan in Mohammed Salah uu ku biiray Liverpool xagaagii lasoo dhaafay isagaoo u saxiixay heshiis 5 sano ah, mana heysto qiimo lagu kansali karo heshiiskiisa kooxda Reds\nKadib Koobka Aduunka ee Russia, maamulka kooxda reer England ayaa waxay qorheenayaan in ay Mohamed Salah u sameeyaan heshiis kordhin uu ku sii joogayo garoonka Anfield.\nMessi oo sirtaan u sheegay Valverde markii ugu horaysay ee ay ku kulmeen tababarka Barcelona sanad ka hor


Ciidamada Asluubta ugu Hambalyeeyay Sanadguurada 49-aad oo ka soo wareegatay Aas-aaskooda. – Gedo Times\n23rd February 2019 admin Wararka Maanta 0\nGuddoomiyaha Maxkamadda Sare ee Dalka Garyaqaan Baashe Yuusuf Axmed, Xeer Ilaaliyaha Guud ee Qaranka Dr: Axmed Cali Daahir,Wasiirka Cadaaladda XFS Mudane Xasan Xuseen Xaaji iyo Guddoomiyaha Maxkamadda Racfaanka Garyaqaan Abshir Cumar Cabdullaahi ayaa Ciidamada Asluubta Soomaaliyeed ugu Hambalyeeyay Sanadguurada 49Aad ee kasoo wareegtay Aas Aaskooda\nBahda garsoorka ayaa ciidamada Asluubta Soomaaliya waxaa uu ugu hambalyeeyeen sanadguuradii 49-aad ee kasoo wareegtay xuska Maalinta Ciidanka Asluubta oo ku beegan 22-February sanadkii 1970kii taas oo maanta loo dabaaldagayo kadib shalay oo jimca ah Owgeyd la dhigay dabaaldageeda maanta oo sabti ah 23-February.\n“Waxaan Hambalyo leeyahay, Sareeyeyaasha, Saraakiisha, Saraakiil xigeennada, Alifleyda dableyda Ciidanka Asluubta, Xaasaskooda iyo dhammaan Ummadda Soomaaliyeed inay horumar ku gaaraan Sanadkan kiisa kale, waxaana tihiin tiir kamid ah bahda Cadaaladda”ayuu yiri Guddoomiyaha Maxkamadda Racfaanka garyaqaan Abshir\nQaar kamida Wadooyinka Muqdisho oo loo Xiray Munaasabada


Ogaysiis: Shirka Qurbajoogta Beelwaynta Sacad Muuse ee Hoodaale oo ka Dhici Doona Dalka Jarmalka. - Haldoornews | Haldoornews\nOgaysiis: Shirka Qurbajoogta Beelwaynta Sacad Muuse ee Hoodaale oo ka Dhici Doona Dalka Jarmalka.\nWaxaa la Ogaysiinayaa Qurbajoogta Beelwaynta Sacad Muuse ee Dalka Jarmalka iyo Nawaaxigiisa in ay ka Soo Qayb galaan Shirka Hodaale oo Lagu qaban Doono Magaalada Frankfort Taariikhdu markay Tahay 15-04-2016.\nShirkaasi oo Si Heer Sare ah loosoo Agaasimayo ayaa Beeshu kaga Tashan Doontaa Aayeheeda laguna Dhisi Doonaa Guddiyo Horumarineed oo ka Shaqeeya Horumarka Beesha, lagu Ururin Doono Mucaawimooyinka lagu Taakulaynayo Dadka Abaaruhu Saameeyeen ee ku Dhaqan Deegaanada Woqooyiga iyo Galbeedka Hargeisa.\nWaxaa lagu lagu Wargalinayaa Kasoo Qayb galayaasha Shirka in ay Ilaaliyaan Wakhtiga uu Shirku Bilaabmayo oo ah 5:00pm Galabnimo\nWixii Faahfaahina Kala Xidhiidh Telefoonada Pannelka ka Muuqda.\nGudoomiyaha Gudida Qaban Qaabada Hoodaale Germany\nAxmed Cabdillaahi Xasan


Waar mashruuca Berbera Corridor qof Marxuun Eng Yuusuf Muuse Caynab oo kale ah ha loo dhiibo. |\nWaar mashruuca Berbera Corridor qof Marxuun Eng Yuusuf Muuse Caynab oo kale ah ha loo dhiibo.\nGeerida xaq weeyo horaa loo garwaaqsaday’eh\nWaad gudatay Muusow xilkii kula gudboonaay’eh\nHaddaan geerida horteed geesiga la aqoonsan\nGoblan weeye Soomaaliyey garashadaadiiy’eh\nAbwaan Cali Sugule\n“Haddii aan Injineer Yuusuf Caynab oo kale heli lahaa dalka waa dhisi kari lahaa. Caynab oo lugeeya oo la yidhaahdo waa nacas.” Mid ka mid ah khudbadihii ee Madaxweye Cigaal\nProf. Maxamed Sicid Gees – Ankara\nWaxa jiray laba nin oo walaalo ah oo uu mid dhaqan jiray reerka iyo xoolihiisa, halka uu ninka kalena inta uu waqtigiisa ku qaadan jiray ergo iyo nabadayn uu kaga qaybqaadan jiray kolba wixii dhib iyo khilaaf ah ee yimaad, waxaannu kolba walaalkii soo mari jiray isagoo ergo wada oo uu ku odhan jiray; “Ergadaada soo sooryeeyey.”\nKadibna maalin dambe ayuu ninkii reerka iyo xoolihiisa iska dhaqan jiray ku yidhi walaalkiisii ergada samayn jiray; “Waar maad iskaga baxdid ergayntan badan ee aad waddid oo aad reerkaaga dhaqatid.” Waxaannu walaalkii ugu jawaabay; “Miyaad xoolahan iyo reerkan dhaqan lahayd haddii aanan ergadaas iyo nabadayntaas ku jirin oo aanad meel walba nabad ka islaaxin?\nHaddaba, waxa aan aniguna leeyahay; miyaad dhisan lahayd fooqyadan quraaraddu ku dheehan tahay iyo warshadahan haddii marxuum Eng. Yuusuf Muuse Caynab iyo dan-laawayaal la mid ihi aanay nidaam dowladeed iyo sharci-ku-nolaasho dhidibbada u taagin?\nAllaah ha u naxariistee marxuun Eng. Yuusuf Muuse Caynab waxa uu wax ku bartay Dugsiga Sare ee Sheekh, Kulliyaddii Injineernimada (Engineering) ee Jaamacaddii Soomaaliyeed ee Gahayr iyo Michigan University Anbar, isagoo ahaa Hormuudka Kulliyadda Injineerinka ee Jaamacadda Gahayr, markii lagu kala tegay Muqdisho ee dagaalku ka dhacay.\nTaariikhdu markii ay ahayd sannadkii 1996-ka, isaga oo u shaqeeya Hay’adda UNOPS oo reerkiisa dhaqda, gurina ka dhistay xaafadda Jigjiga-yar, gaar ahaan meel u dhawayd foornadii roodhida ee Ala-yaasir ee magaalada Hargeysa ayuu marxuum Maxamed Xaaji Ibraahim Cigaal u magacaabay inuu noqdo Wasiirka Boostada iyo Isgaadhsiinta Somaliland, iyadoo muddadii uu marxuum Cigaal Madaxweynaha ahaa ilaa sannadkii 2003 uu soo qabtay xilalka wasiirnimo ee kala ah;\nWasiirkii Gaashaandhigga iyo\nWasiirkii Hawlaha Guud.\nMadaxweyne Cigaal waxa uu mar ku khudbadeeyey oo yidhi; “Haddii aan Injineer Yuusuf Caynab oo kale heli lahaa, dalka waan dhisi kari lahaa. Caynab oo lugeeya oo la yidhaahdo waa nacas.”\nSida la ogyahay, madaxda Soomaalida intooda badan marka ay xil qabtaan, waxay u qaataan in qayb loo siiyey Wasaaradda ama Hay’adda dowladeed ee loo magacaabay isaga iyo beeshooda oo sidii uu doono ugu takrifali karo, wayna kooban tahay inta dareen ama (empathy) u leh dib-u-dhaca iyo faqriga iyo kadeedka ay ku noshahay bulshada uu Wasiirka ama Agaasimaha u yahay.\nXog-ogaalnimaday markii Eng. Yuusuf Muuse Caynab loo magacaabay Wasiirka Gaashdhigga sannadkii 1997, waxay ahayd mar la qarameeyey kumannaan maleeshiyo-beeleedyo ah, kadib markii uu soo dhammaaday, lagana soo gudbay dagaalladii sokeeye ee socday intii u dhexaysay 1994 ilaa1996.\nWasiir Eng. Yuusuf Muuse Caynab iyo Taliskii Ciidanka Qaranka ee xiligaas Ismaaciil Shaqale, waxay fureen saddex xero oo lagu tababaro, laguna qarameeyo maleeshiyada Beelaha, xeryahaas oo laga kala furay degaannada Sheekh, Dararweyne iyo Gorayo-cawl. Halkaas ayaa lagu kala hadhay oo ciidanka maanta jira dib loogu dhisay oo dhidibada loo taagay.\nHawshaasi kadib, waxa loo magacaabay Wasiirka Hawlaha Guud, si loo dhaqaaqiyo hawlaha wasaaraddaas, isla markaana loo hagaajiyo dhulka iyo buundooyinkii lagu burburiyey dagaalladii Jabhadda SNM iyo ciidammadii Dowladdii Siyaad Barre. Kharashka lagu dhisayey oo ay ballanqaaday EU-du (Midawga Yurub), waxay ahayd tijaabo lagu eegayey xilkasnimada maamulka Somaliland.\nTartan xallaal ah ayaa loo galay dhismaha dhulkaas buundooyinka ahaa oo lagu kala guulaystay, waxa lagu furay buqshadihii shirkaddaha ku tartamay qandaraaskaas madal loo dhan yahay, waxayna ka qabsoontay xarunta Guriga Shaqaalaha ee Hargeysa. Mashruucii guul ayaa laga gaadhay. Waxa la dhisay Hay’adda Waddooyinka oo shirkad caan ah oo Injineeriyadda ah oo la yidhaahdo Louis Berjers ayaa habaysay sharciga iyo qaabka maamul ee hay’addu ku shaqayso. Waxa lagu martiqaaday hay’adda shirar dowladdu la ictiraafsan yahay joogaan oo lagu ammaanay.\nMuddadaas uu xilka Wasiirnimo hayey, waxa ay Wasaaradda Hawlaha Guud ku guulaysatay dib-u-kicintii warshaddii korontada Hargeysa iyo gelintii korontada qaybo ka mid ah magaalada Hargeysa.\nWaxa kale oo Wasaaradda Hawlaha Guud ku guulaysatay inay diiwaangeliso guryaha dowladda iyo illaalinta dhulka bannaan ee Shacabka. Waxa kale oo la joogteeyey in Wasaaradda Hawlaha Guud qiimayso oo kormeerto wixii dhis ah ee xukuumaddu maalgeliso.\nAllaah ha u naxariistee marxuum Eng. Yuusuf Muuse Caynab ayaa iigu yimid Wasaaradda Maaliyadda waqtigii la wadday mashruucii lagu dayac-tirayey buundooyinka Gabiley ilaa Berbera, kadibna waxa uu igu yidhi; “Masruuf reerkii ma haysto ee wax ii raadi.” Waxaan ugu jawaabay; “Anigu waa ku rummaysanayaa ee reer Somaliland ku rumaysan maayaan adigoo mushruuc $5 Milyan oo doollar ah bixiyey in aad reerkaagi masruuf u raadinayso.” Doob, dareen ayaa dilay!\nKhawaajuhu (dalalka reer galbeedku) way ilaashadaan lacagtooda, wayna dabagalaan oo caddeeyaan haddii wax is-daba-marin ihi dhacday. Carab dheg-cas waxba la isma weydiiyo. Mee mashruucii Imaaraadku (United Arab Emirates) ee biyo-ballaadhinta magaalada ooman ee Hargeysa? Waar mashruuca Berbera Corridor qof Marxuun Eng Yuusuf Muuse Caynab oo kale ah ha loo dhiibo.


SAWIRRO: In Ka Badan 220 Ku Dhintay Qarax Muqdisho Ka Dhacay\nMuqdisho (Dhamays) – Waxa sii kordhay Tirada Dadka ku naf-waayey Qarax Shaalay ka dhacay Magaalada Muqdisho, gaar ahaan Isgoyska SOOBBE oo ah Meel aad u mashquul badan oo Dadka iyo Gaadiidkuba ku badan yihiin.\nQaraxan oo loo adeegsaday Gaadhi nooca Xamuulka qaada ah oo laga soo buuxiyey Waxyaabaha Qarxa, ayaa Wararkii hor-dhaca ahaa sheegeen inay ku dhinteen illaa Afartan Ruux oo Shacab u badnaa, ka dib markii markii uu Qaraxu dumiyey Guryo Dabaqyo ahaa oo iska soo horjeeday isla-markaana uu Dab ka kacay Kaalin Shidaal oo ku dhawayd, Gaadiid Waddada marayeyna gubteen.\nLaakiin, Warar dheeraad ah oo Maanta ka soo baxay Qaraxaasi oo aan Weli Cidna sheegan Masuuliyaddiisa, ayaa waxay sheegayaan in Tirada Dadka Qaraxaasi ku dhintay ay ka badan tahay 220 Qof, kuwaasi oo weli qaar Meydadkoodu ku hoos jiraan dhismayaasha Dumay.\nKu-xigeenka koowaad ee Aqalka sare ee Baarlamaanka Soomaaliya Abshir Maxamed Axmed (Abshir Bukhaari) ayaa sheegay in Agaasimaha Cisbitaalka Madiina ee Magaalada Muqdisho Dr. Maxamed Yuusuf uu u sheegay in Cisbitaalkooda oo keliya la dhigay Meydadka dad gaadhaya 220 Ruux, taasi oo ka dhigan in Dadka dhintay intaasi ka badan yihiin, “’Agaasimaha Cisbitaalka Madiina wuxuu noo sheegay in la soo gaadhsiiyay Cisbitaalka Meydadka 220 ruux oo ku dhawaad 130 ka mid ah ay adag tahay in la aqoonsado muuqaalkooda’’ ayuu yidhi, Guddoomiye ku-xigeenka Aqalka Sare ee Baarlamaanka Soomaaliya.\nSidoo kale, waxaa uu sheegay in ay jiraan Meydad kale oo la dhigay Cisbitaalada Muqdisho sida Cisbitaalka Digfeer oo ka mid ah goobaha caafimaadka ee lagu dabiibayo dadka ku dhaawacmay qarxay.\nDowladda Soomaaliya ayaa guddi u saartay xaqiijinta tiro-koobka saxda ah ee dadka ku dhintay iyo kuwa ku dhaawacmay Qaraxan, wallow Idaacadda VOA sheegtay in Dadka dhaawacmay ay ka badan yihiin 207 Qof, kuwaasi oo 127 ka mid ah aanay weli ehelkoodu helin. Wargeyska The Independent ayaa isaguna baahiyey in Dhaawacu gaadhayo 275 Ruux.\nPrevious: Xisbiga KULMIYE Oo Soo Dhaweeyey Dhallinyaro Iyo Aqoonyahan Kasoo Jeeda Degmada Allay-Baday Oo Ka Digo-Rogtay WADDANI\nNext: KULMIYE: Magacyada 25 Xubnood Oo Loo Magacaabay Ololaha Sanaag


Qaadashada tallaalka COVID-19 ee Soomaaliya oo aad u hooseysa\nQaadashada tallaalka ayaa si gaabis ah uga socota Soomaaliya bil kadib markii la keenay dalka tallaalkaasi, sidasi waxaa muujinaya diiwaanka rasmiga ah ee laga sameeyey bixinta tallaalkaasi.\nIn ka badan saddex meelood meel ka mid ah tallaalka uu isbahaysiga COVAX ugu deeqay Soomaaliya bishii hore ayaa ilaa haatan lagu tallaalay dadweyne iskugu jira shaqaalaha caafimaadka, booliiska, macallimiinta, dadka da’da ah iyo dadweyne caadi ah intaba.\nDiiwaanka WHO oo ay aragtay VOA ayaa muujinaya in ilaa haatan la bixiyey 107,583 tallaal oo ka mid ah 300,000 tallaalka Oxford Astrazeneca oo la keenay waddanka 15-kii Maarso. Maalintii ku xigtayna waxaa rasmi ahaan loo bilaabay tallaalkaas.\nTallaalka laga bixiyey gobollada Soomaaliya ayaa aad uga hooseeya saamiga ay heleen maamullada kala duwan.\nTallaalka ugu badan ayaa laga bixiyey Somaliland, waxaana ilaa haatan la tallaalay in ka badan 48,000 oo qof, iyadoo Somaliland ay heshay 65,000 tallaal.\nGobolka Banaadir oo helay 85,000 tallaal waxaa ilaa haatan la bxiyey in ka badan 18,600 tallaal oo keliya. Puntland oo heshay 40,000 tallaal waxay ilaa haatan bixisay in ka badan 14,000 tallaal. Hirshabelle iyo Galmudug oo helay min 25,000 tallaal waxay ilaa haatan bixiyeen 8,600 iyo 8,500 tallaal, sida ay u kala horreeyaan. Jubaland iyo Koonfur Galbeed oo kala helay min 30,000 waxaa ay kala bixiyeen in ka badan 5,500 iyo 3,300 sida ay u kala horreeyaan.\nDiiwaankaasi waxa uu muujinayaa in tallaalka la bixiyey ila ahaatan uu hooseeyo marka loo eego waddamada kale.\nHaddaba bixinta tallaalka ee hoosaysa ayaa walaac ku haysa mas’uuliyiinta caafimaadka. Saraakiisha caafimaadka Soomaaliya ayaa qiray inay hoosayso tirada qaadanaysa tallaalka, waxayna qayb ahaan ku sababeeyeen dacaayad laga faafiyey tallaalka. Dhinaca kale maamullada qaarkood ayaa goor dambe billaabay tallaalka, taasi oo iyadana hoos u dhigtay dadka qaadan lahaa tallaalkan, sida ay saraakiishu sheegeen.\nMadaxa Hay’adda Caafimaadka Adduunka WHO xafiiskeeda Soomaaliya Dr Mamunur Rahman Malik ayaa u sheegay VOA inay muhiim tahay in degdeg heer fiican looga gaaro bixinta tallaalka. Waxa uu sheegay in loo baahan yahay in la 70 ilaa 80% dadka loogu taloglay oo uu sheegay inay lagama maarmana u tahay Soomaaliya si loo soo afjaro xanuunka Covid-19.\n“Qaadashada tallaalka ee gaabiska ah waxa dhici karta inay saamayn ku yeelato rajadii tallaal dheeraad ah looga heli lahaa COVAX iyo deeq bixiyayaasha,” ayuu yiri Dr Malik.\nIlaa haatan waxaa guud ahaan la xaqiijiyey 12,271 kiis oo ah Covid-19 guud ahaan dalka, kiisaskaasi oo ku dhowaad kala-badh laga diiwaangeliyey magaalada Muqdisho.\nDhimashada guud ee markii ugu dambaysay lasoo weriyey ayaa ah 631, kuwaasi oo 304 ka mid ah laga diiwaangeliyey Muqdisho. Somaliland waxa laga diiwanageliyey 205 dhiamsho ah. Puntland waxa laga diiwanageliyey 51 chimasho ah, Jubaland 34, Galmudug 13, Hirshabelle iyo Koonur Galbeed min 12 kiis oo dhimasho ah.\nShaqaalaha caafimaadku waxay ka digeen in tallaalka tirada yar uu saamayn karo dadka Soomaalida ah ee safraya iyadoo waddamada caalamka ay dhowaanahan shuruud ka dhigayaan in qofka waddamadooda usoo safraya uu haysto shahaado muujinaysa inuu tallaal qaatay.\nDhinaca kalena, dawladda Soomaaliya ayaa Arabacdii maanta sheegtay inay bilowday bixinta tallaalka laga helay dalka Shiinaha. Tallaalkan oo ahaa 200,000 goojo oo ah SINOPHARM ayaa Wasaaradda Caafimaadku sheegtay in dadkii ugu horreeyey ee lagu bilaabay ay ahaayeen shaqaalaha safaaradda Shiinaha ee Soomaaliya oo uu ku jiro safiirka dalkaasi ee Soomaaliya Qin Jian.\nHay’adda Caafimaadka Adduunka ee WHO waxay ilaa haatan ansixisay afarta tallaal ee kala ah Pfizer, Moderna, AstraZeneca iyo Johnson and Johnson in loo isticmaalo tallaalka Covid-19.


Dom » Kaydso qaybta "Apple HomeBridge"\nAmazon Alexa, Apple HomeBridge, Guriga Google, dib u eegista\nTwinkly 250 RGBW nalalka Kirismaska. Dib u eegid\nNalalka geedka kirismaska, indho indheyn, indha indheyn 250\nCiidaha xitaa miyay noqon karaan kuwo sixir badan xalka caqliga leh? Waxaa soo baxday in haa! Iyo nalalka geedka kirismaska ee caqliga leh ee 'Twinkly' ayaa kaa caawin kara. Dib-u-eegista, waxaan hubiyaa nooca 250 RGBW. Twinkly waa shirkad dhalinyaro ...\nAmazon Alexa, Apple HomeBridge, Guriga Google, Kaaliyaha Hoyga, News\nAmbi waxay soo saartay hago qaboojiye caqli leh - Ambi Climate Mini\nambi, Cimilada Ambi, Cimilada Cimilada 2, Ambi Cimilada Mini\nAmbi waa shirkad fadhigeedu yahay Hong Kong oo ay ku leedahay faylalka ay maamusho hawo casri ah. Waxay hadda soo saartay nooc cusub oo loogu magac daray - Ambi Climate Mini. Ambi waxay horey u laheyd kontoroolayaal "weyn" oo ku jira faylalka ay ka shaqeeyaan, sida ...\nApple HomeBridge, Apple HomeKit, Kaaliyaha Hoyga, Casharrada, Hoyga Xiaomi\nZigBee - waa maxay wax walba oo ku saabsan iyo yoolkee la dooranayaa?\nAlbaabka ZigBee. Qof walba wuu maqlay wax, laakiin markay ku soo dhacdo iibsashada, su'aalo adag ayaa soo baxa. Wax walba miyay ku shaqeyn doonaan? Ma u baahan tahay inaad leedahay yoolal badan? Maqaalka maanta, waxaan si faahfaahsan ugu sharixi doonaa ZigBee oo waxaan tusi doonaa waxa ...\nApple HomeBridge, Apple HomeKit, FIBARO, Guriga Google, Kaaliyaha Hoyga, IKEA Home Smart, Casharrada, Hoyga Xiaomi\nSidee loo magacaaba aaladaha guriga ee caqliga leh? Tilmaanta\nMiyaad ogtahay dareenkan markaad rabto inaad damiso laambada hoolka gudaheeda, oo Siri si adag bay u iftiimisaa qolka jiifka? Mise waxaad rabtaa inaad xidho indhoolayaasha qolka fadhiga isla markaana Google uu go'aansado inuu xidho dhammaantood? Tilmaamahan waxaan kuugu sheegi doonaa…\nApple HomeBridge, Casharrada\nSida loo taakuleeyo HomeBridge on Rpi 4 (macOS)\nguriga, bacda guriga, Rasberi pi 4b\nKa bilaawida madadaalada HomeBridge waa inaan xasuusano hal shay oo aad muhiim u ah - sameynta kayd. Adduunku wuxuu u qaybsan yahay laba kooxood oo dad ah. Kuwa iyagu gurmad u sameeya iyo kuwa bilaabay inay wax qabtaan. Tan…\nHomeBridge - Plugins Xullo [Muuqaal]\nbacda guriga, gelanayo\nMuuqaalka fiidiyowga ee maanta, waxaan kula wadaagi doonaa xirmooyinka HomeBridge ee ii fududeeyay sidii aan gurigeyga u maamuli lahaa. Waxaa jiri doona LG, Philips iyo dabcan Xiaomi. Waxaan si xoogan kuugu dhiirigelinaynaa inaad daawato!\nApple HomeBridge, Apple HomeKit, Guriga Google, Casharrada\nXakameynta aaladda HomeBridge (HomeKit) aaladda loo adeegsado Google Home [Video]\nguriga google, bacda guriga, Homekit\nWaxaan ku soo bandhigaynaa fiidiyow kale kanaalkayaga YouTube! Markan waxaan xakameyn doonaa aaladda HomeBridge (HomeKit) adoo adeegsanaya Google Home!\nHomeBridge plugins at jaleecada\nMarkaad go’aansaneyso inaad dhigto HomeBridge, su’aal kale ayaa soo baxeysa - waa kuwa tabeellada aan dooranayaa? Laydhka HomeBridge oo is-ku-ool ah oo aan dhibaato lahayn ayaa ka dhigi doona qalabka la doonayo inuu ka muuqdo HomeKit. Dhanka kale, guluusyada cilladaysan ayaa ka dhigi kara daruur ...\nJahannamo ayaa barafoobay - xakamaynta aaladaha HomeKit iyada oo loo marayo Google Home!\nMaan fileynin in markaan ka kacay sariirta subixii. Si kastaba ha noqotee, markii aan helay Google Home Hub, waxaan ogaaday inaan ku qasbanahay inaan wax ka qabto si aan u xakameeyo gurigeyga caqliga leh. Gaar ahaan haddii guud ahaan ...


Nin eygiisa jirdilay oo xabsi lagu xukumay | Somaliska\nNin 22 sano jir ah oo ku nool Stockholm ayaa lagu xukumay 1 sano iyo bar xabsi ah ka dib markii uu jirdilay eygiisa oo u geeriyooday dhaawacyada. Xabsigaan ayaa noqonayaa kii ugu dheeraa ee lagu xukumo dadka xayawaanka jirdila.\nEygaan oo 9 isbuuc kaliya jiray ayaa caruur waxay soo heleen baqtigiisa oo bac ku jira. Ka dib markii hospitaalka la geeyay ayaa la ogaaday in eyga yar aad loo jirdilay. Ninkaan ayaa soo iibsaday eyga yar si uu u korsado balse waxaa la sheegay mudo gaaban ka dib in uu ka xiiso dhigay.\nNinkaan ayaa eyga ku xiray suuliga iyo qolka istoorka isaga oo jirdilay markii uu ku kaadiyay dhulka. Ninkaan ayaa eyga dilay ka dib markii uu bac madaxa u galiyay ka dibna uu barkin dhulka kula qabtay. Ninka ayaa ku dooday in uu arin kale ka careysnaa sidaa darteedna uu caradiisa kula dhacay xayawaanka.\nSi kastaba ha ahaatee, ninkaan ayaa sheegay in uu u xiisay eeygiisa. Dambi oogayaasha ayaa dalbaday in ninkaan lagu xukumo xabsiga ugu dheer. Midka mid ah dambi oogayaasha ayaa sheegay in haddii qof bani’aadam ah sidaan loo dili lahaa ninkaan lagu xukumi lahaa 18 sano oo xabsi ah.\nNinkii nabiga (scw) aflagaadeeyay oo gurigiisa dab la qabadsiiyay.